Ακούτε Κλασική Μουσική;: ΦΕΒΡΟΥΑΡΙΟΣ 3-4\n1525 (πιθ.): Γεννιέται ο Ιταλός συνθέτης πολυφωνικής μουσικής Giovanni Pierluigi da Palestrina, ένας από τους κυριότερους εκπροσώπους της και αυτός που άσκησε τη μεγαλύτερη και πλέον σημαντική επίδραση στη διαμόρφωση της δυτικής εκκλησιαστικής μουσικής. Άφησε τεράστιο όγκο έργου, το οποίο αποτελεί σημείο αναφοράς στην φωνητική αντίστιξη, της οποίας θεωρείται ειδήμων. Ο Palestrina γεννήθηκε στην ομώνυμη πόλη (λατινικά Preneste), κοντά στη Ρώμη, όπου πιστεύεται ότι ζούσαν οι πρόγονοί του επί γενεές. Ελάχιστα είναι γνωστά για την παιδική του ηλικία. Περίπου το 1537 πήγε στη Ρώμη, όπου διαλαλούσε στο δρόμο τα προϊόντα της φάρμας των γονέων του τραγουδώντας. Έτσι τον άκουσε ο διευθυντής της χορωδίας του ναού Σάντα Μαρία Ματζόρε, ο οποίος, εντυπωσιασμένος από τη φωνή του νεαρού και το προφανές μουσικό του ταλέντο, ανέλαβε τη μουσική του μόρφωση. Παρέμεινε εκεί κατά το διάστημα 1537 - 1539 και το 1544 προσελήφθη ως οργανίστας του ναού της γενέτειράς του, Αγίου Αγαπητού (St. Agapito) όπου, εκτός από εκτελεστής, βοηθούσε στην προετοιμασία της χορωδίας και δίδασκε μουσική. Η μουσική του επίδοση τράβηξε την προσοχή και την υποστήριξη του τοπικού επισκόπου, ο οποίος αργότερα έγινε ο Πάπας Ιούλιος ο Γ΄. Δείχνοντας την ευγνωμοσύνη του, ο Palestrina αργότερα του αφιέρωσε το Πρώτο Βιβλίο Λειτουργιών. Το 1551 εγκατέλειψε τη θέση του στην Palestrina και επέστρεψε στη Ρώμη, όπου ανέλαβε την προετοιμασία της παιδικής χορωδίας της Καπέλα Τζούλια (Capella Giulia) του Βατικανού και αργότερα, υπό την παρότρυνση του Πάπα Ιουλίου του Γ΄, ανέλαβε πρωτοψάλτης στην Καπέλα Σιξτίνα. Ο τότε καρδινάλιος και μετέπειτα Πάπας Μάρκελλος ο Β΄ υποστήριξε τον νεαρό συνθέτη, απεβίωσε όμως μόλις 21 ημέρες μετά τη στέψη του. Την υποστήριξη αυτή ο Palestrina αντάμειψε με ένα από τα σημαντικότερα\nAdd cMissa Papae Marcelli\nέργα του, τη "Λειτουργία του Πάπα Μάρκελλου" (Missa Papae Marcelli). Το 1555 προσελήφθη ως επικεφαλής (μαέστρος) της χορωδίας του Αγίου Ιωάννη του Λατερανού, μια θέση την οποία κατείχε πριν από αυτόν ο Ορλάντο ντι Λάσσο και στην οποία ο Palestrina παρέμεινε ως το 1561. Τότε ζήτησε αύξηση της αμοιβής του και, όταν αντιμετώπισε την άρνηση των υπευθύνων, αποχώρησε και ανέλαβε την ίδια θέση στο ναό της Σάντα Μαρία Ματζιόρε. Ο Πίος ο Δ΄ δημιούργησε για τον Palestrina την ειδική θέση του "συνθέτη του Παπικού Παρεκκλησίου" και αύξησε την αμοιβή του. Το 1571 ο Τζιοβάννι Ανιμούτσια (Giovanni Animuccia), αρχιμουσικός του Αγίου Πέτρου απεβίωσε και ο Palestrina κατέλαβε τη θέση του, παρά τις ίντριγκες και τις παραινέσεις συναδέλφων του προς τον Πάπα να τον απολύσει. Στη θέση αυτή παρέμεινε ως το 1594. Παράλληλα με τα καθήκοντά του στη σύνθεση και την προετοιμασία της Παπικής χορωδίας, ο Palestrina δίδασκε μουσική στη σχολή του Τζιοβάννι Μαρία Νανίνι (Giovanni Maria Nanini), ενώ ο διάδοχος του Πίου, Πάπας Γρηγόριος ο ΙΓ΄, τον επιφόρτισε με την προετοιμασία μιας νέας μορφής του Γρηγοριανού μέλους. Ο Palestrina δεν ήταν ιδιαίτερα εξοικειωμένος με το θέμα και αυτό τον αποσπούσε από τη συνθετική του δραστηριότητα. Ωστόσο, η παραγωγική του δραστηριότητα δεν μειώθηκε και συνέχισε να συνθέτει, ενώ παράλληλα εκτελούσε παραγγελίες για τουλάχιστον δώδεκα ιερούς ναούς της Ιταλίας και απασχολήθηκε και στην επιχείρηση γουναρικών της δεύτερης συζύγου του. Απεβίωσε στη Ρώμη στις 2 Φεβρουαρίου 1594, πιθανώς από πλευρίτιδα. Ο Palestrina έγραψε εκατοντάδες συνθέσεις, μεταξύ των οποίων 105 λειτουργίες, 250 μοτέτα, 45 ύμνους, 33 μεγαλυνάρια (Magnificat), οκτώ ομάδες "Θρήνων", 68 "προσκομιδές", ψαλμούς, περίπου 140 μαδριγάλια και εννέα συνθέσεις για εκκλησιαστικό όργανο. Οι συνθέσεις του παρουσιάζουν σαφήνεια, ισορροπία μεταξύ των φωνών και απόλυτη αρμονία (στις συνθέσεις του σπανίζουν οι διαφωνίες). Οι συνθέσεις του είναι όλες "a cappella" (χωρίς συνοδεία μουσικών οργάνων) και για συνδυασμούς που ποικίλλουν από τρεις ως οκτώ φωνές. Η ιδιοφυΐα του στην αντίστιξη είναι εμφανής σε πολλές από τις λειτουργίες του υπό μορφή κανόνα (όπου ορισμένες φωνές μιμούνται τη μελωδική γραμμή άλλων), ενώ είχε ιδιαίτερη ικανότητα να "στολίζει" μια απλή μελωδία και να την ενσωματώνει στη σύνθεση με τέτοιο τρόπο ώστε να μη γίνεται αναγνωρίσιμη. Ο θρύλος της "διάσωσης της πολυφωνικής μουσικής" και της αναμόρφωσής της έδωσε στον συνθέτη ιδιαίτερη αίγλη και πολλοί συνθέτες εκκλησιαστικής μουσικής επηρεάστηκαν από αυτόν. Λέγεται ότι η "Ανώνυμη λειτουργία" του (Missa sine nomine) ήταν ιδιαίτερα αγαπητή στον Γιόχαν Σεμπάστιαν Μπαχ, ο οποίος τη μελετούσε όταν συνέθετε τη δική του "Λειτουργία σε σι ελάσσονα". (ΠΗΓΗ: Ελληνική Βικιπαιδεία)\nPortrait of Felix Mendelssohn, 1829\nwatercolor painting, James Warren Childe\n1809: Γέννηση του Γερμανού συνθέτη, πιανίστα, οργανίστα και μαέστρου της πρώιμης ρομαντικής περιόδου Jakob Ludwig Felix Mendelssohn Bartholdy. Όπως ο Wolfgang Amadeus Mozart πριν από αυτόν, ο Mendelssohn θεωρήθηκε ως παιδί-θαύμα. Άρχισε μαθήματα πιάνου από τη μητέρα του όταν ήταν έξι και στα επτά του διδασκόταν ήδη από την Marie Bigot στο Παρίσι. Όταν η οικογένεια μετακόμισε στο Βερολίνο, σπούδασε πιάνο με τον Ludwig Berger ο οποίος ήταν ο ίδιος πρώην μαθητής του Muzio Clementi και το1819 μαζί με την αδελφή του Fanny αντίστιξη και σύνθεση με τον Carl Friedrich Zelter. Το 1821, o Zelter σύστησε τον Mendelssohn στον φίλο και συνεργάτη του Johann Wolfgang von Goethe ο οποίος εντυπωσιάστηκε πολύ από το παιδί και έγραψε ένα κείμενο όπου συνέκρινε τον Mendelssohn με τον Mozart. Με τον θάνατο του Zelter στα 1832, ο Mendelssohn ήταν ο πρώτος υποψήφιος στη διαδοχή ως μαέστρος της Singakademie του Βερολίνου. Ωστόσο, σε μια ψηφοφορία τον Ιανουάριο του 1833, έχασε από τον λιγότερο διακεκριμένο Carl Friedrich Rungenhagen. Το 1835, ο Mendelssohn έγινε μαέστρος της Ορχήστρας Gewandhaus της Λειψίας. Ο ίδιος επέλεξε αυτή τη θέση αν και είχε επίσης προταθεί για την όπερα του Μονάχου και την επιμέλεια του έγκυρου μουσικού περιοδικού ‘’Allgemeine Zeitung musikalische’’.\nΤο 1843 ο Mendelssohn ίδρυσε ένα σημαντικό μουσικό σχολείο στη Λειψία, την σημερινή ‘’Hochschule für Musik und Theater Felix Mendelssohn Bartholdy’’ όπου έπεισε τους Ignaz Moscheles και Robert Schumann να γίνουν καθηγητές. Μετά το θάνατο του Mendelssohn το 1847, ξεκίνησε η συντηρητική παράδοση της Σχολής όταν ο Moscheles τον διαδέχθηκε ως επικεφαλής του Ωδείου. Ο Mendelssohn υπέφερε από κακή υγεία κατά τα τελευταία χρόνια της ζωής του και η οποία πιθανώς επιδεινώθηκε από νευρικά προβλήματα και υπερκόπωση. Μια τελευταία περιοδεία στην Αγγλία, τον άφησε εξαντλημένο και άρρωστο από ένα ταραχώδες πρόγραμμα. Ο θάνατος της αδελφής του Fanny στις 14 Μαΐου 1847, του προκάλεσε μεγάλη θλίψη. Λιγότερο από έξι μήνες αργότερα, στις 4 Νοεμβρίου, πέθανε στη Λειψία μετά από μια σειρά εγκεφαλικών επεισοδίων. Η κηδεία του έγινε στο Paulinerkirche της Λειψίας και θάφτηκε στο νεκροταφείο του Berlin-Kreuzberg. Ο Mendelssohn έγραψε Συμφωνίες, κονσέρτα, ορατόρια, μουσική για πιάνο και μουσική δωματίου. Τα πιο γνωστά έργα του περιλαμβάνουν την εισαγωγή και σκηνική μουσική για το ‘’Όνειρο Καλοκαιρινής Νύχτας’’, την ιταλική Συμφωνία, την σκωτική Συμφωνία και την εισαγωγή ‘’The Hebrides’’. Μετά από μια μακρά περίοδο σχετικής δυσφήμησης λόγω της αλλαγής των μουσικών γούστων και τον αντισημιτισμό στο τέλος του 19ου και στις αρχές του 20ου αιώνα, η δημιουργική πρωτοτυπία του έχει πλέον αναγνωριστεί και επαναξιολογείται. Είναι πλέον από τους πιο δημοφιλείς συνθέτες της ρομαντικής εποχής.\n1700: Diogo Dias Melgás\n1814: Jan Evangelista Antonin Kozeluh\n1894: Louis Lewandowski\n1900: Ottokar Eugen Novacek\n1945: José Rolón\n1968: Iet Stants\n1993: Karel Goeyvaerts\n2003: Peter Schat\n2005: David Hönigsberg\n1680: Πρεμιέρα της όπερας του Jean-Baptiste Lully “Proserpine” στο παλάτι του St. Germaine-en-Laye, κοντά στο Παρίσι.\n1823: Πρεμιέρα της όπερας του Gioachino Rossini “Semiramide” στο θέατρο La Fenice της Βενετίας. Το λιμπρέτο του Gaetano Rossi είναι βασισμένο στην τραγωδία του Βολταίρου “Semiramis”, που με τη σειρά της βασίζεται στο θρύλο της Σεμιράμιδος της Βαβυλώνας. Ήταν η τελευταία όπερα του Rossini στην Ιταλία πριν μετακομίσει στο Παρίσι.\n1844: Πρώτη εκτέλεση της ορχηστρικής εισαγωγής “Le carnaval romain” (Ρωμαϊκό καρναβάλι) Op. 9 του Hector Berlioz στη Salle Herz στο Παρίσι υπό τη διεύθυνση του συνθέτη. Αποτελείται από θεματικό υλικό παρμένο από την όπερα του Berlioz “Benvenuto Cellini”.\nBerlioz - Paul Paray - Ouverture du carnaval romain op. 9\n1867: Πρώτη εκτέλεση του Σεστέτου Εγχόρδων No. 2 σε Σολ μείζονα Op. 36 του Johannes Brahms στη Βιέννη.\n1901: Πρώτη εκτέλεση της ορχηστρικής σουίτας του Gabriel Fauré “Pelléas et Mélisande” (Πελλέας και Μελισσάνθη) Op. 80 στα Concerts Lamoureux στο Παρίσι, υπό τη διεύθυνση του Camille Chevillard. Προέρχεται από τη σκηνική μουσική που έγραψε ο συνθέτης για το ομώνυμο έργο του Maurice Maeterlinck.\n2002: Πρώτη εκτέλεση της Συμφωνίας No. 6 “Plutonian Ode” του Philip Glass με την American Composers Orchestra υπό τη διεύθυνση του Dennis Russell Davies και σολίστ τη σοπράνο Lauren Flanigan στο Carnegie Hall της Νέας Υόρκης. Είναι βασισμένη στο ποίημα κατά της κούρσας των πυρηνικών εξοπλισμών των υπερδυνάμεων “Plutonian Ode” του Allen Ginsberg μέρη του οποίου τραγουδιούνται από τη σοπράνο. Η συμφωνία ήταν ανάθεση του Carnegie Hall για να τιμηθούν τα 65α γενέθλια του συνθέτη.\nPhilip Glass & Allen Ginsberg: Symphony No. 6; Plutonium Ode: Movement I\nGiacomo Facco 1676: Γεννιέται ο Ιταλός μπαρόκ βιολονίστας, μαέστρος και συνθέτης Giacomo Facco. Ένας από τους διασημότερους Ιταλούς συνθέτες της εποχής του, είχε ξεχαστεί εντελώς μέχρι το 1962, όταν το έργο του ανακαλύφθηκε από τον συνθέτη, μαέστρο και μουσικολόγο Uberto Zanolli. Ο Facco γεννήθηκε στο Marsango, ένα μικρό οικισμό κοντά στην Πάντοβα και τη Βενετία. Για πολλά χρόνια ήταν μαέστρος στην Ιταλία και το 1705 εργάστηκε στο Παλέρμο χοράρχης, δάσκαλος και δεξιοτέχνης του βιολιού για τον Carlo Antonio Spinola, Marquis of los Balbases ( αντιβασιλέα της Σικελίας). Το 1710 παρουσίασε στον καθεδρικό ναό της Messina το έργο του ‘’The Augury of Victories’’, αφιερωμένο στο βασιλιά Felipe V. Στις 9 Φεβρουαρίου του 1720, ο Facco ονομάστηκε Μέγας ερμηνευτής του κλειδοκύμβαλου στην Αυλή του Πρίγκιπα της Αστούριας Infante Luis και στη συνέχεια υπηρέτησε τον μετέπειτα βασιλιά Fernando VI και, από την 1η Οκτωβρίου 1731, τον Don Carlos (μετέπειτα βασιλιά Carlos III). Το 1720, το δημοτικό συμβούλιο της Μαδρίτης του ανέθεσε να συνθέσει μια όπερα σε λιμπρέτο του Jose de Cañizares. Η όπερα είχε τίτλο ‘’Love is all Invention’’ και ήταν αφιερωμένη στον γάμο του Πρίγκιπα της Αστούριας και της Ισαβέλλας της Ορλεάνης ο οποίος έγινε τον Ιανουάριο του 1721. Ο Facco φαίνεται οτι έπεσε θύμα των δολοπλοκιών των συναδέλφων του: σιγά-σιγά έχασε όλες τις θέσεις του μέχρις ότου, κατά τα τελευταία χρόνια της ζωής του, ήταν απλώς ένας βιολιστής στην Ορχήστρα του Βασιλικού Παρεκκλησίου. Πέθανε στη Μαδρίτη στις 16 Φεβρουαρίου 1753. ’Εγραψε έναν κύκλο δώδεκα κοντσέρτων για βιολί, έγχορδα και εκκλησιαστικό όργανο με τον τίτλο ‘’Pensieri Adriarmonici’’ που δημοσιεύθηκε στο Άμστερνταμ, το πρώτο βιβλίο το 1716 και το δεύτερο το 1718. Έγραψε επίσης σόλο καντάτες - με δικά του κείμενα, γιατί ήταν και ποιητής - και παρουσιάστηκαν από την σοπράνο Betty Fabila για πρώτη φορά το 1962 στο Κάστρο του Τσαπουλτεπέκ στην Πόλη του Μεξικού. Πολλές από τις πληροφορίες για τη ζωή και τα έργα του Facco ανακαλύφθηκαν από τον UbertoZanolli. Από τότε o Zanolli έχει εργαστεί για να συνθέσει μια βιογραφία του Facco και μια μουσικολογική αποκατάσταση του έργου του. Μεταξύ άλλων ευρημάτων, ήταν και το πιστοποιητικό γέννησης του συνθέτη.\n1677: Γέννηση του συνθέτη και βιολονίστα Johann Ludwig Bach. Ο Bach γεννήθηκε στο Thal. Σε ηλικία 22 ετών, μετακόμισε στο Meiningen όπου διορίστηκε χορωδός και αργότερα Kapellmeister. Έγραψε ένα μεγάλο μέρος των συνθέσεων του και επέβλεπε τακτικά παραστάσεις, τόσο στο Meiningen όσο και στις γειτονικές πόλεις. Ήταν δεύτερος ξάδελφος του Johann Sebastian Bach και έκανε τα αντίγραφα πολλών από τις καντάτες του, εκτελώντας τις στη Λειψία. Η καντάτα ‘’Denn du meine Wirst Seele nicht in der Hölle lassen’’ BWV 15, κάποτε πίστευαν ότι είναι έργο του Johann Sebastian και αναφέρεται ως BWV 15 στον κατάλογο Wolfgang Schmieder, ενώ σήμερα πιστεύεται ότι γράφτηκε από τον Johann Ludwig.\nBach - Denn du wirst meine Seele nicht in der Hölle lassen\n1553: Caspar Othmayer\n1590: Gioseffo Zarlino\n1624: Vicente Espinel\n1781: Josef Mysliveček\n1805: Johann George Tromlitz\n1916: Adolphe Biarent\n1974: Mihail Gheorghe Andricu\n1997: Ross Lee Finney\n1998: Louis Ravel\n2001: Iannis Xenakis\n2001: Raimo Kangro\n2013: Jeffery Cotton\n1945: Πρώτη εκτέλεση του Κοντσέρτου για πιάνο και ορχήστρα εγχόρδων No. 1 του Αρμενιο-Αμερικανού συνθέτη Alan Hovhaness με την επωνυμία “Lousadzak” (σύμφωνα με το συνθέτη μια επινοημένη αρμένικη λέξη που σημαίνει περίπου “αυγή του φωτός”) στη Βοστώνη. Ήταν το πρώτο έργο του Hovhaness όπου έκανε χρήση μιας καινοτόμου τεχνικής που ονόμασε «μουρμούρισμα του πνεύματος», ένα πρώιμο παράδειγμα αλεατορικής μουσικής εμπνευσμένης από ένα όραμα του Hermon di Giovanno (μυστικιστής ζωγράφος ελληνικής καταγωγής με το όνομα Ερμόλαος Ιωνίδης και φίλος του συνθέτη).\nΑναρτήθηκε από Υπατία Α. στις 5:42 μ.μ.


Θεσσαλονίκη - Καταγγελίες για μαθητές που κάνουν κατάληψη: Πατάνε σε αυτοκίνητα για να μπουν στο σχολείο\nNewsIT Τοπικα Νεα Θεσσαλονικη – Καταγγελιες για μαθητες που κανουν καταληψη: Πατανε σε αυτοκινητα για να μπουν στο σχολειο\nΗ παρέμβαση των Αρχών ζητήθηκε για το 3ο ΓΕΛ και 3ο Γυμνάσιο Θεσσαλονίκης, μετά από αναφορές για φθορές λόγω της κατάληψης που βρίσκεται σε εξέλιξη στα δύο σχολεία. Κάποιοι μαθητές – όπως αναφέρει κάτοικος της περιοχής – πατάνε ακόμα και σε αυτοκίνητα προκειμένου να μπορέσουν να μπουν στο σχολείο.\nΣύμφωνα με το GRΤimes, οι καταληψίες έχουν προκαλέσει φθορές σε αυτοκίνητα που βρίσκονται στην πίσω πλευρά του σχολικού συγκροτήματος. Και αυτό γιατί πάτησαν σε αυτά προσπαθώντας να σκαρφαλώσουν στα κάγκελα και να μπουν στο σχολείο.\nΤην ίδια στιγμή, μάταια ο διευθυντής του 3ου ΓΕΛ, Λευτέρης Λιάζος, προσπαθούσε να μπει στο σχολείο για να δει τι γίνεται στο εσωτερικό του ή απλά να έρθει σε επικοινωνία με τους μαθητές. Ο ίδιος, μιλώντας στο GRTimes, επιβεβαιώνει τις πληροφορίες για φθορές σε αυτοκίνητα, ενώ αφήνει ανοιχτό το ενδεχόμενο, εκτός από τους μαθητές στο υπό κατάληψη σχολείο να βρίσκονται και εξωσχολικοί.\n«Δυστυχώς υπάρχουν τα φαινόμενα των καταστροφών οχημάτων, καθώς πατούν επάνω τους για να ανέβουν τα κάγκελα του σχολείου. Είχα βάλει μάλιστα στο παρελθόν τρεις παλέτες ως σκαλοπάτια, για να σταματήσει το φαινόμενο, αλλά συνεχίζεται. Η κατάληψη ξεκίνησε χθες από μαθητές υποτίθεται, αλλά δεν μπορώ να πω με βεβαιότητα ότι όλοι είναι μαθητές. Προσπαθούμε από χθες να μπούμε, να έρθουμε σε επικοινωνία μαζί τους, να ακούσουμε τα αιτήματά τους, αλλά όλα είναι κλειστά».\nΚουβαλούσαν τσουβάλια με τσιμέντο\nΣύμφωνα με τον κ. Λιάζο, οι καταληψίες «κλειδαμπαρώθηκαν» στο σχολείο, βάζοντας βαριά αντικείμενα πίσω από τις πόρτες της κεντρικής εισόδου, ενώ άγνωστο γιατί, πήραν μερικά τσουβάλια με τσιμέντο από ένα γειτονικό γιαπί, για να τα χρησιμοποιήσουν κάπου μέσα στο σχολείο.\nΟ ίδιος έχει ενημερώσει ήδη τους γονείς των μαθητών για την κατάσταση, ενώ κατήγγειλε τα τεκταινόμενα στο Α.Τ Λευκού Πύργου, όπου πήγε σύμφωνα με πληροφορίες μαζί με τη διευθύντρια του 3ου Γυμνασίου, εκφράζοντας την ελπίδα να μπορέσει να έρθει σε επαφή τελικά με τους μαθητές και να λήξει σύντομα η κατάληψη, χωρίς άλλα προβλήματα για το σχολείο.\nΠαραβίασαν κάγκελα, έσπασαν τζάμια\nΤην πρόθεση του να καταθέσει μήνυση κατά αγνώστων για τις φθορές, έκανε γνωστή μέσω του GRTimes.gr, ο πρόεδρος της Σχολικής Επιτροπής Δευτεροβάθμιας Εκπαίδευσης του Δήμου Θεσσαλονίκης, Θεόδουλος Ταπανίδης.\nΌπως είπε, μαζί με τη διεύθυνση του σχολείου επιχείρησε από χθες, οπότε ξεκίνησε η κατάληψη, να έρθει σε επικοινωνία με τους καταληψίες, χωρίς ωστόσο αποτέλεσμα. «Τά άτομα έχουν παραβιάσει τα κάγκελα και έσπασαν τζάμια για να εισέλθουν στο κτίριο. Κόλλησαν απλά ένα χαρτί από έξω» ανέφερε ο κ. Ταπανίδης.\nΣύμφωνα με πληροφορίες του GRTImes.gr αστυνομικοί θα ενισχύσουν την παρουσία τους γύρω από το σχολείο με περισσότερες περιπολίες, σε μια προσπάθεια να αποτραπεί το ενδεχόμενο άλλων ζημιών.


Σχεδόν στο 70% των κρουσμάτων εντοπίζεται η Όμικρον 2 | Newspepper\nΣχεδόν στο 70% των κρουσμάτων εντοπίζεται η Όμικρον 2\nΗ υποπαραλλαγή Όμικρον 2 εντοπίζεται σχεδόν σε ποσοστό που αγγίζει το 70% στη χώρα μας.\nΑπό τα 279 νεοαπομονωθέντα στελέχη, τα 192 ή το 68,8% αφορούν την Όμικρον 2, όπως προκύπτει από τις αναλύσεις του Eθνικού Δικτύου Γονιδιωματικής Επιτήρησης του ΕΟΔΥ για τις μεταλλάξεις του SARS-CoV-2.\nΜεταξύ των 4.137 τυχαία επιλεγμένων δειγμάτων στην επικράτεια, που αφορούν το δίμηνο πριν τις 27 Μαρτίου 2022, τα δύο πιο συχνά στελέχη ειδικού ενδιαφέροντος που έχουν απομονωθεί είναι το Όμικρον (97,5%), ακολουθούμενο από το Δέλτα (2,4%).\nΜεταξύ των 216 δειγμάτων που έχουν ληφθεί ή επιλεγεί στοχευμένα κατά τη διάρκεια του διμήνου πριν τις 27 Μαρτίου, το 87% αφορούν το στέλεχος Όμικρον και 13 % το στέλεχος Δέλτα.\nΤα περισσότερα στελέχη της Όμικρον 2 έχουν εντοπιστεί στην Αττική (162), το Ηράκλειο (147), τη Θεσσαλονίκη (113), το Λασίθι (58), την Μαγνησία (37), τη Λάρισα (22), τα Ιωάννινα και την Κοζάνη (από 21) και στην Αιτωλοακαρνανία (20).\nΠροηγούμενο άρθροΕμπάργκο ΕΕ στον άνθρακα: Σε ισχύ από τον Αύγουστο\nΕπόμενο άρθροΆνω κάτω κατάφερε να κάνει –μετά την Ελλάδα– και την Κύπρο ο Βολοντίμιρ Ζελένσκι


«Βουτηγμένη» στη ομίχλη η Ανατολική Θεσσαλονίκη (ΦΩΤΟ+VIDEO) | ThessNews\nΑρχική / ΘΕΣΣΑΛΟΝΙΚΗ / ΣΥΜΒΑΙΝΕΙ ΤΩΡΑ / «Βουτηγμένη» στη ομίχλη η Ανατολική Θεσσαλονίκη (ΦΩΤΟ+VIDEO)\n17/01/2022 9:08 πμ Ενημ. 17/01/2022 9:39 πμ\n«Βουτηγμένη» στη ομίχλη η Ανατολική Θεσσαλονίκη (ΦΩΤΟ+VIDEO)\nΈνα πυκνό στρώμα ομίχλης έχει «εγκατασταθεί» από νωρίς το πρωί σε ολόκληρη την Ανατολική Θεσσαλονίκη, δυσκολεύοντας αισθητά την κυκλοφορία των οχημάτων.\nΗ ορατότητα είναι εξαιρετικά περιορισμένη τόσο στην Ε.Ο. Θεσσαλονίκης – Μουδανιών, όπως και στο δρόμο του αεροδρομίου.\nΜάλιστα, σύμφωνα με το δημοσιογράφο του Ράδιο Θεσσαλονίκη, Χρήστο Νικολαΐδη, η ομίχλη φτάνει και στην ανατολική είσοδο της πόλης (περιοχή Βότση), με την κατάσταση να εξομαλύνεται από την αρχή της Βασιλίσσης Όλγας.\nΣυνίσταται στους οδηγούς να κυκλοφορούν με μεγάλη προσοχή.


Κίνα Tengs Valve International Limited γραμμή παραγωγής εργοστασίων\nTengs Valve International Limited Γύρος εργοστασίων\nΔιάφοροι βιομηχανικοί βαλβίδες και διηθητήρες ανεφοδιασμού βαλβίδων Tengs.\nΈχουμε τις γραμμές παραγωγής για τη βαλβίδα πυλών, τη βαλβίδα σφαιρών, τη βαλβίδα αντεπιστροφής, τη βαλβίδα σφαιρών, τη βαλβίδα πεταλούδων και τους διηθητήρες.\nΕπαγγελματίας που επεξεργάζεται στη μηχανή και που τρυπά\nΟι διαδικασίες είναι επαγγελματικές και τυποποιημένος, οι εργαζόμενοι είναι, και CNC που υιοθετείται πεπειραμένοι.\n1. Κατεργασία για τις βαλβίδες και τους διηθητήρες\n2. Διάτρυση για τις βαλβίδες και τους διηθητήρες\nΜηχανή λείανσης και αμμόστρωσης\nGrindling και αμμόστρωση για όλες τις ρίψεις για να βοηθήσουν την υψηλή ποιότητα επιφάνειας.\nΥδρο εξοπλισμός δοκιμής\nΤο σύνολο θέτει τους υδρο εξοπλισμούς δοκιμής για τις βαλβίδες πυλών, τις βαλβίδες σφαιρών, τις βαλβίδες αντεπιστροφής, τις βαλβίδες σφαιρών, τις βαλβίδες πεταλούδων, τους διηθητήρες τύπων Υ, τους διηθητήρες καλαθιών και τους διηθητήρες κ.λπ. τύπων Τ.\n100% υδρο δοκιμή, συμπεριλαμβανομένης της δοκιμής της Shell (σώμα), της δοκιμής καθισμάτων και δοκιμής αέρα, μηάς διαρροής για όλους τις βιομηχανικούς βαλβίδες και τους διηθητήρες, σύμφωνα με API598, τα πρότυπα Api6D ή DIN.\nΗ ποιότητα επιφάνειας σύμφωνα με Sa 2 1/2, παρέχει το διαφορετικά χρώμα και το πάχος επιστρώματος.\nΜετά από να χρωματίσει, τα ολοκληρωμένα προϊόντα έτοιμα για τη συσκευασία και την αποστολή.\nΌλοι οι βαλβίδες και οι διηθητήρες συσκευάζονται για να ταιριάξουν για τις θαλάσσιες ή αεροπορικές μεταφορές, παράδοση σε σε όλο τον κόσμο.\nΗ βαλβίδα Tengs παρέχει την υπηρεσία OEM/ODM, και άλλη επί παραγγελία υπηρεσία.\nΈχουμε πολλά έτη OEM/ODM Exprerience.\n1. Σημάδια στο σώμα\nΛογότυπο ή σημάδια στο σώμα των βαλβίδων και των διηθητήρων σύμφωνα με το αίτημα του πελάτη.\nΗ πινακίδα μπορεί να σχεδιαστεί ή να γίνει σύμφωνα με την απαίτηση του πελάτη, όπως το ειδικό σχέδιο, την πινακίδα κ.λπ. ανοξείδωτου.\nΤο χρώμα, το χρώμα χρωμάτων και το πάχος επιστρώματος μπορούν να αποφασιστούν από τον πελάτη.\n4. Συσκευασία και στέλνοντας σημάδια\nΤα συσκευάζοντας και στέλνοντας σημάδια σύμφωνα με το αίτημα του πελάτη.\nΟι μηχανικοί μας έχουν την πλούσια εμπειρία σε βιομηχανικές Vaves/το σχέδιο και την ανάπτυξη διηθητήρων, υιοθετώντας τις προηγμένες έννοιες και τις τεχνολογίες για να βελτιώσουν την απόδοση προϊόντων, νέα προϊόντα ανάπτυξης.


Έπεσαν οι υπογραφές για το ηλεκτρονικό εισιτήριο Θεσσαλονίκης – netweek.gr\nΣτις 8 Μαρτίου αναμένεται να ξεκινήσει η υλοποίηση του έργου για τον ψηφιακό μετασχηματισμό των αστικών συγκοινωνιών της Θεσσαλονίκης που φέρει τον τίτλο: «Ψηφιακός Μετασχηματισμός, Τηλεματική και Ενιαίο Αυτόματο Σύστημα Συλλογής Κομίστρου (ΟΣΕΘ)», μετά την υπογραφή της σύμβασης ανάμεσα στην Κοινωνία της Πληροφορίας και στην κοινοπραξία «ΤΕΡΝΑ Ενεργειακή (70%)- InDigital (15%) – AMCO (15%)». Ο συνολικός προϋπολογισμός του έργου ανέρχεται στα 37,2 εκατ. ευρώ, συμπεριλαμβανομένου του ΦΠΑ.\nη προμήθεια και εγκατάσταση εφαρμογών ηλεκτρονικής διακίνησης εγγράφων, ERP, βελτιστοποίησης δρομολογίων και υπηρεσιών, διαχείρισης καυσίμων, επιχειρηματικής ευφυΐας, διαχείρισης ανθρωπίνου δυναμικού και μισθοδοσίας.\nη προμήθεια και εγκατάσταση νέου ολοκληρωμένου σύγχρονου συστήματος τηλεματικής με λειτουργικότητες ενημέρωσης επιβατών.\nΗ προμήθεια και εγκατάσταση ολοκληρωμένου σύγχρονου ενιαίου αυτόματου συστήματος συλλογής κομίστρου.\nΗ σύμβαση που υπεγράφη προβλέπει την κατασκευαστική περίοδο για συνολικό διάστημα 12 μηνών και την παροχή υπηρεσιών συντήρησης και υποστήριξης λειτουργίας για πέντε έτη από την ολοκλήρωση του έργου. Να σημειωθεί ότι η Κοινωνία της Πληροφορίας διατηρεί το δικαίωμα της επέκτασης της περιόδου συντήρησης και υποστήριξης λειτουργίας για επιπλέον 5 χρόνια.


Ο Καρά Τεπές εμβολιάζεται – ΣΑ.Τ\n279 Views 16 Δεκεμβρίου, 2021 Κοινωνία Βιολέτα Τριπόδη\nΜε μονοδοσικά εμβόλια της Johnson & Johnson έχει εμβολιαστεί η πλειοψηφία των προσφύγων και μεταναστών του Καρά Τεπέ και έπεται συνέχεια\nΤουλάχιστον τρεις τους τέσσερις πρόσφυγες και μετανάστες ανεξαρτήτως ηλικίας που διαμένουν στον καταυλισμό της προσωρινής δομής του Κέντρου Υποδοχής και Ταυτοποίησης του Kαρά Τεπέ έχουν εμβολιασθεί κατά της νόσου του κορονοϊού.\nΣύμφωνα με επίσημα στοιχεία του ΕΟΔΥ χθες σε πληθυσμό 2199 κατοίκων της δομής είχαν εμβολιστεί συνολικά 1656 άτομα. Από αυτά 1247 είχαν εμβολιαστεί εντός του ΚΥΤ από τον ΕΟΔΥ και 409 είχαν εμβολιαστεί έξω από τη δομή.\nΔεδομένουτου μεγάλου αριθ ού ανηλίκων που διαμένουν στο Καρά Τεπέ, ο μεγάλος αριθμός των εμβολιασμένων δείχνει ότι σχεδόν το σύνολο των ενηλίκων προσφύγων και άλλων αιτούντων άσυλο έχει εμβολιαστεί.\nΟ εμβολιασμός στον Καρά Τεπέ γίνεται με μονοδοσικά εμβόλια της Johnson & Johnson ενώ με τα ίδια εμβόλια γίνεται και η επαναληπτική δόση και αυτό γιατί ανά πάσα στιγμή οι εμβολιαζόμενοι μπορεί να μετακινηθούν. Πάντως ας σημειωθεί ότι σύμφωνα με επίσημα στοιχεία δεν παρουσιάζονται κρούσματα της νόσου μεταξύ των εμβολιαζόμενων της δομής.\nΤις επόμενες μέρες αναμένεται να ξεκινήσει ο εμβολιασμός και των ανηλίκων διαμενόντων στον Καρά Τεπέ.


BigDataStack – Data & Cloud Research Group\nΤο BigDataStack εισάγει μια πρωτοποριακή τεχνική για απρόσκοπτη ανάλυση που αναλύει τα δεδομένα με ολιστικό τρόπο σε πολλές αποθήκες δεδομένων και τοποθεσίες, χειρίζοντας αναλυτικά στοιχεία τα οποία είτε εισάγωνται δυναμικά είτε ως σύνολο. Συμπληρωμένο με ένα καινοτόμο CEP που λειτουργεί σε ομοσπονδιακά περιβάλλοντα για επεξεργασία σε πραγματικό χρόνο, cross-stream, προγνωστικούς αλγόριθμους και εξόρυξη διεργασιών, το BigDataStack προσφέρει μια πλήρη σουίτα ανάλυσης μεγάλων δεδομένων.\nΗ ολιστική λύση BigDataStack ενσωματώνει προσεγγίσεις για ανάλυση και διαστασιολόγηση εφαρμογών που εστιάζουν σε δεδομένα και μοντελοποίηση διεργασιών για αυξημένη απόδοση, ευελιξία και αποδοτικότητα. Ένα κιτ εργαλείων που επιτρέπει τον προσδιορισμό των εργασιών ανάλυσης με δηλωτικό τρόπο, την ενσωμάτωσή τους στη διαδρομή δεδομένων, καθώς και ένα προσαρμοστικό περιβάλλον οπτικοποίησης, πραγματοποιεί το όραμα της προσβασιμότητας, χρησιμότητας και της επεκτασιμότητας του BigDataStack.\nΗμερομηνία εκκίνησης: 01/01/2018\nΓενικός συντονισμός του έργου.\nWP5 – Task 5.3 (Process Modelling) : Αυτοματοποιημένη επιλογή αλγορίθμων και παραμετροποίηση αυτών για εργασίες μηχανικής μάθησης σε δοθέν σύνολο δεδομένων.\nΠρογνωστικοί αλγόριθμοι για τη διαχείριση της ναυτιλίας: Αξιοποίηση της αποκτηθέισας γνώσης σε αυτόν τον τομέα, και εφαρμογή στις αντίστοιχες περιπτώσεις χρήσης του BigDataStack, επεκταση των αλγόριθμων με σκοπό να λειτουργούν παράλληλα καi αυξητικά


Τι δείχνουν οι κινήσεις των venture capitals στην αγορά των crypto | Liberal Markets\nΈνα από τα σημαντικότερα ερωτήματα που βλέπουν τα «παραδοσιακά» Venture Capitals, που επενδύουν μόνο σε equity και όχι κρυπτονομίσματα -είναι πως οι αποτιμήσεις των startups σε συνήθως πολύ πρώιμο στάδιο τους είναι ιδιαίτερα φουσκωμένες- και σε μεγέθη μη συγκρίσιμες με τις παραδοσιακές αγορές των venture capitals.\nΣύμφωνα με τελευταία δημοσίευση για τις επενδύσεις σε blockchain startups, η τελευταία αναφορά του Galaxy Digital δείχνει ότι τα VCs επένδυσαν πάνω από 10,5 δισεκατομμύρια δολάρια το τέταρτο τρίμηνο του 2021, το μεγαλύτερο μέγεθος από οποιοδήποτε τρίμηνο πέρυσι και περισσότερο από το σύνολο του 2020. Το 2021, οι επενδυτές επιχειρηματικών κεφαλαίων επένδυσαν πάνω από 33 δισεκατομμύρια δολάρια σε νεοφυείς επιχειρήσεις κρυπτονομισμάτων και blockchain, σύμφωνα με έκθεση του Galaxy Digital.\nΑυτό υπολογίζεται ότι αντιπροσωπεύει το 5% των συνολικών χρημάτων που επενδύονται από εταιρείες VC σε όλους τους τομείς παγκοσμίως, αποδεικνύοντας ξανά τις ευκαιρίες στην οικονομία των κρυπτονομισμάτων.\nΌμως η αγορά αναμένεται να μεγαλώσει αισθητά το 2022. Περισσότερα από 49 νέα επενδυτικά κεφάλαια σήκωσαν χρηματοδότηση από τους επενδυτές τους με μέσο μέγεθος 300 εκατομμυρίων δολαρίων. Μεταξύ των μεγαλύτερων του έτους ήταν: Το ταμείο 2,5 δισεκατομμυρίων δολαρίων της Paradigm, το ταμείο 2,2 δισεκατομμυρίων δολαρίων του Andreessen Horowitz, το ταμείο 1,5 δισεκατομμυρίων δολαρίων της Hivemind Capital Partners και το ταμείο 750 εκατομμυρίων δολαρίων της 10T Holdings.\nΤα VC διοχέτευσαν περισσότερα χρήματα στον κλάδο κατά το 2021 από ότι όλα τα προηγούμενα χρόνια μαζί. Η μέση αποτίμηση πριν την τοποθέτηση χρημάτων για τις νεοφυείς επιχειρήσεις στον χώρο ήταν 70 εκατομμύρια δολάρια, αυξημένη κατά 141% σε σύγκριση με 29 εκατομμύρια δολάρια.\nΟι ιδρυτές είναι πλέον σε θέση να επιλέξουν επενδυτές, επειδή τόσα πολλά κεφάλαια αναζητούν να επενδύσουν σε αυτές τις εταιρείες. Ως αποτέλεσμα, οι ιδρυτές μπορούν να επωφεληθούν από επενδυτές που προσφέρουν περισσότερα από χρήματα. Να προσθέσουμε ότι πλέον οι επενδυτές δεν αρκεί να προσφέρουν χρήματα, αλλά και να είναι στρατηγικοί. Να έχουν την δυνατότητα να βοηθήσουν τις εταιρείες με το μάρκετινγκ, στρατηγικές συνεργασίες ή τεχνολογικά.\nΤην προηγούμενη εβδομάδα το ανταλλακτήριο κρυπτονομισμάτων FTX ανακοίνωσε ένα νέο ταμείο επιχειρηματικού κεφαλαίου 2 δισεκατομμυρίων δολαρίων. Το ταμείο θα έχει στόχευση στην αγορά του gaming, μια βιομηχανία ύψους 200 δισεκατομμυρίων δολαρίων ετησίως μόνο σε περιεχόμενο, η οποία αναπτύσσεται ταχύτατα.\nΟι gamers πρωτοστάτησαν στη χρήση ψηφιακών στοιχείων και τώρα μπορούν να τα κατέχουν, και πιστεύουμε ότι τα παιχνίδια μπορούν να ενσωματώσουν τα επόμενα 100 εκατομμύρια, ακόμη και 1 δισεκατομμύριο ανθρώπους στο Web3.\nΑντίστοιχα η Circle (που εκδίδει το stablecoin USDC) αποκάλυψε τα σχέδια της τον Νοέμβριο να ξεκινήσει ένα επιχειρηματικό ταμείο για επενδύσεις σε blockchain εταιρείες που βρίσκονται σε πρώιμο στάδιο. Τον περασμένο μήνα, η Silvergate Capital και η EJF Capital συνεργάστηκαν για να λανσάρουν ένα venture fund και το ανταλλακτήριο Kraken ανακοίνωσε το πρώτο της κεφάλαιο αφού συγκέντρωσε 65 εκατομμύρια δολάρια για επενδύσεις σε κρυπτονομίσματα και fintech.\nΤην απάντηση για το εάν είναι φούσκα έδωσε ο ιδρυτής του σιγκαπουριανού επενδυτικού ταμείου Three Arrows Capital, και ομολογουμένως μία από τις πιο ισχυρές προσωπικότητες στην αγορά κρυπτονομισμάτων, με σχεδόν 500.000 πιστούς ακόλουθους. Ο Zhu Su που διαχειρίζεται ίσως το μεγαλύτερο κεφάλαιο, θεωρεί πως οι πρώιμοι γύροι δεν είναι υπερτιμημένοι. Η ευκαιρία upside είναι 1000x+, οι ιδρυτές είναι φιλόδοξοι και εργάζονται σκληρά.


Όπως όλοι γνωρίζουμε, ο αθλητισμός βοηθάει στην σωστή ανάπτυξη του παιδιού. Πολλές φορές οι γονείς δυσκολεύονται να διαλέξουν ποιο είναι το σωστό άθλημα για το παιδί τους. Σύμφωνα με μελέτες το ιδανικό άθλημα για την ανάπτυξη του παιδιού είναι το μπάσκετ.\nΠαρακάτω θα αναφέρουμε γιατί το άθλημα της καλαθοσφαίρισης βοηθάει στην ανάπτυξη του αθλητή.\nΗ ενασχόληση των παιδιών με το μπάσκετ βοηθάει στην σωματική υγεία του παιδιού , καθώς είναι ένα άθλημα που γυμνάζει όλο το σώμα και σε κρατάει σε φόρμα. Ο αθλητισμός γενικά σε βοηθάει να διατηρείς ένα υγειές σώμα, καθώς ακολουθείς και μια συγκεκριμένη διατροφή, για να μπορέσεις να ανταπεξέλθεις στην πίεση της προπόνησης αλλά και του αγώνα. Επίσης το μπάσκετ βοηθάει την πνευματική υγεία. Η ενασχόληση με το άθλημα βοηθάει τους αθλητές να χαλαρώσουν από την το διάβασμα, το φροντιστήριο και την καθημερινότητα.\nΗ γυμναστική παίζει σημαντικό ρόλο τόσο για τους μεγάλους όσο και τους μικρούς αθλητές. Με το άθλημα της καλαθοσφαίρισης μπορούμε να διατηρήσουμε την φυσική μας κατάσταση σε πολύ καλά επίπεδα. Στο συγκεκριμένο άθλημα η φυσική κατάσταση χρειάζεται , διότι μέσα σε έναν αγώνα οι φάσεις είναι πολλές και το αποτέλεσμα μπορεί να κριθεί στην λεπτομέρεια. Στο μπάσκετ γυμνάζουμε όλο μας το σώμα τόσο τα πόδια μας όσο και τα χέρια.\nΣτις μέρες μας παρατηρούμε έλλειψη επικοινωνίας κυρίως στις μικρότερες ηλικίες, και σε αυτό φυσικά παίζει ρόλο η τεχνολογία. Τα παιδιά καταναλώνουν πολύ χρόνο σε υπολογιστές, κινητά, tablet και αυτό έχει ως αποτέλεσμα τον εθισμό των παιδιών με το internet. Mέσα από τον αθλητισμό, κυρίως από το μπάσκετ που αποτελεί ομαδικό άθλημα τα παιδία έρχονται σε επαφή με άλλους αθλητές και έτσι βελτιώνεται η κοινωνικοποίηση τους. Μέσα από τον ανταγωνισμό, την ομαδικότητα , την συνεργασία ο παιδί μαθαίνει και αναπτύσσει έναν ισχυρό χαρακτήρα.\nΤο μπάσκετ είναι ένα άθλημα όπως αναφέραμε ομαδικό. Κάθε ομάδα έχεις στόχους και όλοι δουλεύουν πάνω σε αυτούς, για την επίτευξη τους. Κάθε ομάδα και σύλλογος θέτουν τον δικό τους στόχο για την αγωνιστική περίοδο. Έτσι λοιπόν οι αθλητές μαθαίνουν να δουλεύουν ή να προπονούνται για ένα συγκεκριμένο αποτέλεσμα, και αυτό βοηθάει γενικότερα στην ζωή τους. Αυτό έχει ως αποτέλεσμα οι νέοι να μαθαίνουν σε αυτόν τον τρόπο σκέψης, κάτι το οποίο θα τους φέρει πιο θετικά αποτελέσματα.\nΟμαδικό Πνεύμα, Κοινό συμφέρον\nΟι νέοι αθλητές μέσα από την ενασχόληση τους με το άθλημα τη καλαθοσφαίρισης μαθαίνουν πως είναι να δουλεύεις ομαδικά για το κοινό συμφέρον. ‘’ Το να βρεθούμε μαζί είναι μια αρχή, ο να παραμείνουμε μαζί είναι μια πρόοδος και το να δουλέψουμε παρέα, είναι μια επιτυχία», είχε πει ο Henry Ford, για να τονίσει την αξία της συνεργασίας, της συνεργασίας μέχρι επίτευξης του στόχου. Αυτό, βέβαια, δεν σημαίνει ότι οι άνθρωποι είναι εύκολο να συνεργαστούμε και να αποκτήσουμε αλληλεγγύη, ούτε και να προσανατολιστούμε πάντα επιτυχώς προς έναν κοινό στόχο. Μέσα από σκληρή προσπάθεια, επιμονή και υπομονή μπορεί να γίνει μια σωστή προσπάθεια.\nΕν κατακλείδι, το άθλημα του μπάσκετ συνδυάζει κάποια απαραίτητα στοιχεία, όπως προαναφέραμε για την σωστή ανάπτυξη του παιδιού. Μέσα από τον αθλητισμό οι νέοι διαμορφώνουν μια ισχυρή προσωπικότητα, η οποία μαθαίνει ότι για να κερδίσεις κάτι πρέπει να παλέψεις για αυτό.\nΦυσικά οι αθλητές θα έχουν τη δυνατότητα σε λίγο καιρό να συμμετέχουν στο πρόγραμμα αξιολόγησης του παίκτη μπάσκετ της Athlometrix! Μείνετε συντονισμένοι!


Σε εξέλιξη εξακολουθεί να βρίσκεται η φωτιά που εκδηλώθηκε χθες το βράδυ σε δασική έκταση. Η απόφαση να μη λειτουργήσει αρχικά το 112.\nUPDATE: Στις 13:45 οι κάτοικοι των περιοχών από το Χάνι Δερβενίου έως την Άνω και Κάτω Πευκενέα έλαβαν SMS στα κινητά τους από το 112, για να απομακρυνθούν από την περιοχή προς τα Μέγαρα λόγω της φωτιάς, μετά και την ενίσχυση των ανέμων.\nΠρώτες μετρήσεις/εκτιμήσεις για την καμένη περιοχή (Από το σύστημα Copernicus της Κομισιόν).\nΗ φωτιά που ξέσπασε στον Σχίνο Κορινθίας χθες το βράδυ στις 21:45 συνεχίζει να μαίνεται και αυτή την ώρα έχει φτάσει στον ορεινό όγκο των Γερανείων. Οι άνεμοι είναι από χθες τη νύχτα δυτικοί εντάσεως πέντε-έξι μποφόρ κι εξαιτίας των ανέμων οδηγήθηκε η πυρκαγιά στον ορεινό όγκο, σύμφωνα με τον εκπρόσωπο Τύπου της Πυροσβεστικής.\nΟ Βασίλης Βαθρακογιάννης είπε ότι πριν από λίγο δόθηκε εντολή προληπτικής εκκένωσης και στο Αλεποχώρι κυρίως στο νότιο και δυτικό κομμάτι του οικισμού και όταν ερωτήθηκε γιατί δεν λειτούργησε το 112, τόνισε ότι ήταν κεντρική απόφαση για να μην προκληθεί πανικός και γιατί η κατάσταση ήταν απολύτως διαχειρίσιμη σε ό,τι αφορά στις εντολές εκκένωσης που δόθηκαν κατά τη διάρκεια της νύχτας σε έξι οικισμούς και δύο μοναστήρια.\nΛίγο μετά τα μεσάνυχτα, οι Αρχές προχώρησαν στην προληπτική εκκένωση των οικισμών Σχίνου και Αγία Σωτήρα, ενώ σύμφωνα με την Πυροσβεστική, κατά τη διάρκεια της νύχτας εκκενώθηκαν οι οικισμοί Βαμβακές και Μαυρολίμνη και κατόπιν για προληπτικούς λόγους, οι μονές Αγίου Ιωάννη Μακρινού και Αγίας Παρασκευής, καθώς και οι οικισμοί Μάζη και Παρασκευά, διότι το πύρινο μέτωπο κινούνταν ανατολικά και διέσχιζε τα Γεράνεια Oρη.\n«Καλύτερη η εικόνα της φωτιάς, δυσκολεύουν το έργο μας οι άνεμοι»\nΤο έργο της κατάσβεσης συντονίζει ο αρχηγός του Πυροσβεστικού Σώματος, αντιστράτηγος Στέφανος Κολοκούρης, ενώ συνδράμουν υδροφόρα οχήματα της τοπικής αυτοδιοίκησης και εθελοντές πυροσβέστες.\n«Καλύτερη εικόνα παρουσιάζει πλέον η φωτιά. Το βασικότερο είναι ότι δεν έχει κινδυνεύσει ανθρώπινη ζωή», τονίζει ο αντιστράτηγος Στέφανος Κολοκούρης.\n«Είναι μια δύσκολη πυρκαγιά», προσθέτει μιλώντας στο ΑΠΕ - ΜΠΕ ο αρχηγός του Π.Σ. «Πολλά σημεία είναι δύσβατα και δεν μπορούν να φτάσουν σε αυτά πυροσβεστικά οχήματα. Κάνουμε ό,τι είναι εφικτό για να περιορίσουμε το μέτωπο της φωτιάς και να την οριοθετήσουμε. Τις προσπάθειές μας δυσχεραίνουν οι δυνατοί άνεμοι. Σημειώστε, ότι αργά το βράδυ έφταναν μέχρι και δέκα μποφόρ», επισημαίνει.


2018 ~ On the Up and Up\nΚυριακή, Δεκεμβρίου 30, 2018 Συμπόσιο Ποίησης 37 comments\nΚάθε Χριστούγεννα τίκτω εντός μου\nένα μικρό, στα μέτρα μου θεό.\nΓια σμύρνα του έχω δυο κόκκους λιβάνι\nκαι για λιβάνι, ψήγματα χρυσό.\nΤα αποθέματα, από καιρό σωσμένα.\n-άλλωστε τι να του υποσχεθώ;-\nΣτη σιωπή και λίγο πριν χαράξει,\nτρυφερά τον αποθέτω στο κεφαλόσκαλο\nΦρεσκοψημένα κάστανα στο κουβερτάκι,\nμια χούφτα σέντσια στο σκουφί,\nλίγο κονιάκ να ζεσταθεί.\nΜόνος του θα πορευτεί.\nΜαρκαρισμένη, πίσω από το αυτί\nη ημερομηνία λήξης του:\nπρώτη πρώτου της επόμενης χρονιάς.\nΘα τα καταφέρει Αυτός;\nΣτον ετήσιο απολογισμό,\nτρεις το λάδι, δυο το ξίδι,\nη πόρτα χτυπά .\nΣτο κατώφλι ο μικρός μου ο θεός\nγέρος, κουρασμένος κι ασπρομάλλης\nτο βάρος όλης της γης στηρίζει\nσε κεδρόξυλου μαγκούρα.\nΕύγλωττα ανταλλάσσουμε τα βλέμματα της ήττας.\n-Δεν τα κατάφερα μάνα , λέει,\nοι άνθρωποι τα καταφέραν.\nΈτσι κι αλλιώς κάθε Χριστούγεννα\nπεισματικά κι ανένδοτα\nθα τίκτω εντός μου\nΗ γλυκιά μας Αριστέα στο 22ο Συμπόσιο Ποίησης μας ένευσε για μια ακόμη φορά να συμμετάσχουμε και να καταθέσουμε κάθε γλυκόπικρη Ιδέα μας για τα Χριστούγεννα. Κάπως έτσι βγήκε στον αέρα κι ο δικός μου μικρός Χριστός όπως τον ενσαρκώνω, τον αφουγκράζομαι και τον παρακολουθώ. Είναι γήινος γιατί ποτέ δεν μου άρεσαν οι εξ΄αποστάσεως θεοί. Περπατά ανάμεσά μας, παλεύει με τα θεριά και τους δαίμονές μας μόνος διδάσκοντας την αγάπη και το αντίτιμο είναι η χλεύη, τα αγκάθια και ο Σταυρός του. Θα του αρκούσε φαντάζομαι να παραμένουμε Αξία σταθερή σε μια κοινωνία που μόνο να διαβρώνει ξέρει. Στον μικρόκοσμό μας όλα είναι δυνατά!\nΑριστάκι ήταν ένα πάρτυ πανδαισίας Ιδεών μέσα από 19 δυνατές συμμετοχές. Περάσαμε όμορφα ακόμη μια φορά. Σε ευχαριστούμε. Οι σκέψεις γίνονται λόγια. Τα λόγια γίνονται πράξεις. Το Καλό αν δεν ήταν τόσο δυνατό θα είχε νικηθεί από το Κακό αλλά ακόμη υπάρχουμε. Άρα υπάρχει ακόμη ελπίδα.\nΜε τη Λυσίππη μαζί ευχόμαστε το 2019 να μη χρειάζεται ... ευχές αλλά μόνο μια γερή επανεκκίνηση !!\nΚυριακή, Δεκεμβρίου 16, 2018 αννετά...κι 33 comments\nΕδώ Αθήνα , Μόντρεαλ ακούει; φου φου, 1,2, 1,2 φου φου\nΝα ήμουν 5; 6 χρονών; Η συγκυρία έφερε ένα συνομήλικο κορίτσι στη διπλοκατοικία που μέναμε, τότε που ψάχναμε μέτρο το μέτρο τη ζωή, δρόμο το δρόμο και κάναμε καμαρωτά τα πρώτα ψώνια μόνες μας (!) στο ψιλικατζίδικο. Η Πόλι είχε έρθει για δυο χρόνια στην Ελλάδα και θα επέστρεφε στο Μόντρεαλ όπου και είχε γεννηθεί. Η Ελληνίδα μάνα της φρόντισε να ξέρει η Πόλι άψογα ελληνικά και αυτό βόλευε πολύ τη φιλία των δυο ορόφων. Είχε μακριά κατάμαυρα φιλντισένια μαλλιά ( σπαστά τα δικά μου) και αφέλειες τέλεια κομμένες στο ύψος των φρυδιών. Τα δόντια της, δυο λαγουδίσια μπροστινά, της έδιναν της παιδικής μου φίλης μια ομορφιά εξωτική. Μιλούσε ελληνικά, αγγλικά, γαλλικά, είχε μπει σε αεροπλάνο (!), γνώριζε δυο ηπείρους που αυτό ήταν το έναυσμα να πρωτοεντρυφήσω στους χάρτες. Ήταν όσα δεν ήμουν και μάλλον διαισθανόμουν ότι δε θα γινόμουν ποτέ. Έτσι αποτυπώθηκε, φωτογραφία που όποτε θέλω ανασύρω από το κουτί της μνήμης μου γιατί μάλλον έτσι ήθελα να τη βλέπω. Έκανα το λάθος να επενδύσω τα πάντα μου σε αυτό το κορίτσι δίνοντας μονιμότητα στη φιλία μας. Ποιο παιδάκι νοιάζεται τι θα γίνει δυο χρόνια μετά ; ήταν πάνω που μάθαινα την ώρα στο ρολόι.\nΛίγο που το Μόντρεαλ ήταν "κάπου στη Γη", λίγο που μου μετέφερε εικόνες από εκεί " κάνει τόσο κρύο " μου έλεγε, " που η μύξα που τρέχει γίνεται στο ρουθούνι παγάκι" και ξεκαρδιζόμουν στα γέλια, λίγο που έβαζα το χέρι στην κατάψυξη ώστε να ξέρω να μεταφέρομαι νοερά "στο κάπου εκεί" όταν το χρειαζόμουν και η Πόλι έγινε ανάγκη μου, επέκτασή μου, το μισό που μου έλειπε ή ήθελα να διαμορφωθώ. Ακόμη κι όταν ήρθε η ώρα να φύγει αρνιόμουν αυτή την άδικη πραγματικότητα με την αντίδραση που διέθετα: να αρρωστήσω για μήνες και να σφαλίσω συναισθηματικά. Κάπως έτσι έμαθα για την παροδικότητα των σχέσεων, για όσα ο χρόνος , οι καταστάσεις και τα μίλια εύκολα φέρνουν κοντά και το ίδιο άκαρδα απομακρύνουν. Έμαθα ότι τα καλύτερα σε βάθος χρόνου διαρκούν ένα τακ. Ομφάλιοι λώροι κόβονται από τη ζωή με ένα παγερό λεπίδι που ξεχνά να ρωτά αν θέλουμε κι αν και πώς θα τα καταφέρουμε μετά. 'Εμαθα στην πορεία ότι περνούν πάρα πολλοί άνθρωποι από τη ζωή μας, αρκετοί από αυτοί για να χάσουμε το χρόνο μας και να συνηθίζουμε το μάταιο όλου αυτού του κυνηγιού. Έμαθα ότι η καλύτερη ώρα είναι όταν σβήνουν τα φώτα της ράμπας και με τη ρόμπα μπορώ να συνομιλήσω με τον εαυτό μου και να απολογίσουμε/απολογιστούμε. Άλλοτε σε αερόστατο κι άλλοτε σε κατακόρυφες πτώσεις γνώριζα και αφήνω ακόμη το "έξω" τους να διαμορφώνει το δικό μου "μέσα". Άπειρα τα "έμαθα". Και το συμπέρασμα; όχι, ακόμη δεν υπάρχει συμπέρασμα. Η ζωή μας, ανοίγει με μια παρένθεση που γεμίζει όσο αυτή διαρκεί και γράφει ... και γράφει χωρίς να καταλήγει στο οριστικό")" .\nΚάποιες δυνάμεις μας την ανοίγουν, στο πώς θα την κλείσουμε εξαρτάται από μας. Και η ειρωνεία είναι πως όσα σε τόμους γράφουμε θα καταλήξουν σε δυο φράσεις, βία τρεις.\nΚάθε πρωί που ξυπνάω θυμίζω στον εαυτό μου να τα πάω καλά με τη συνείδησή μου και με τους γύρω μου. Καμιά φορά αυτό ταιριάζει θαυμάσια, κάποιες φορές όμως το ένα τρώει αμείλικτα το άλλο. Καταλήγει είτε η συνείδηση είτε η στάση μου με τους ανθρώπους σε αδηφάγα πάλη και να συμβιβάζεται συνήθως το ένα από τα δυο.\nΚαμιά φορά αυτή η συνείδηση λέει "ΜΙΛΑ". Άλλες "ΒΟΥΛΩΣΕ ΤΟ". "ΔΙΑΦΩΝΗΣΕ". Άλλες λέει απλά" παραδέξου". Θέλει τόλμη εμείς να είμαστε εμείς και μέσα στα στάτους των άλλων ταυτόχρονα. Και η τόλμη δυναμώνει με την παρότρυνση. Συχνά αντικρούονται δυο ειδών παροτρύνσεις. Όσο η μια λέει "μην το κάνεις", η άλλη λέει "κάνε το". Προστασίες και οι δυο κι από καρδιάς αληθινές. Αντικρουόμενες οπτικές όσων μας προστατεύουν. Ποια η σωστή; Σαν το ρούχο είναι νομίζω , φοράς ότι σου υπαγορεύει το ένστικτό σου ότι σου πάει καλύτερα. Ευχαριστούμε και τις "δυο αντικρουόμενες" προστασίες που μας βοήθησαν να σταχυολογήσουμε όσα μας ταιριάζουν και συνεχίζουμε εμείς να είμαστε ελεύθερα όσο δύναται, εμείς.\nΤείνω με τα χρόνια να απλοποιώ τα πράγματα και να συμβιβάζομαι αθόρυβα. Τυχαίνει η νηνεμία με τους γύρω να είναι σημαντικότερη από την εσωτερική καταιγίδα. Έμαθα και ακόμη μαθαίνω πως καλύτερα είναι να χτίζω συμβιβάζοντας παρά να γκρεμίζω διεκδικώντας. Με πληγώνει η αυστηρότητα. Η υπόδειξη. Η επιβολή. Υπάρχουν θαυμάσιοι άλλοι τρόποι να περνάμε αυτά που θέλουμε, γλυκύτητα θες; αταραξία; με χαμόγελο θες; με ένα άπλωμα του χεριού θες; ακόμη και με λίγο χιούμορ αφήνουμε το χνάρι μας.\nΑν πω " σε φτύνω για τα ορθογραφικά σου λάθη" είναι ευτελισμός. Αν πω όμως ότι διαφωνώ για χ λόγους με κάτι και ο τελευταίος λόγος είναι γιατί το ΣΒΥΣΤΟ γράφεται με Η ( δεν δύναται να είναι έτσι κι αλλιώς ορθός λόγος διαφωνίας αυτός ) είναι γιατί θέλω να λειάνω τις αιχμές της διαφωνίας μου με μια ανάλαφρη καταληκτική νότα.\nΑπό κάποιους καταλαβαινόμαστε ( ευτυχώς). Από κάποιους όχι ( δις ευτυχώς.) Συνήθως την ίδια γλώσσα μιλάμε αλλά η "αργκό", η "ντοπιολαλιά" είναι που τα χαλάει όλα. Επιμένω όμως, ρομαντικά θες; την ίδια γλώσσα μιλάμε όλοι. Ό,τι γράφει δεν ξεγράφει. Ό,τι ειπώνεται δεν ξεχνιέται πάντα. Αστείο είναι σβηστεί ή να διαγραφτεί από την οθόνη. Όλα όμως μπορούν να αποσυρθούν γιατί αγαπάμε τις λέξεις - εργαλεία και όχι τις λέξεις μαχαίρια.\nΑν ποτέ κανείς συναντήσει την Πόλι, ακόμη κι αν δεν την αναγνωρίσει, ας της δώσει νοερά έστω ένα φιλί. Από την Άννα των 5, 6 χρόνων θα είναι γιατί στο μεταξύ και οι δυο μας αλλάξαμε πολύ.\n( ασταδιάλα, συγκινήθηκα, βγήκε και ήλιος, πάω για καφέ. Ας έρθει -νοερά, αυταπάτες δεν υπάρχουν- όποιος θέλει. Πληρώθηκα και κερνάω. Νοερά επίσης :p )\nΠαρασκευή, Δεκεμβρίου 14, 2018 Κλήρωση 27 comments\nΤρίτη, Δεκεμβρίου 11, 2018 Φωτο-συγγραφική σκυτάλη 49 comments\nΣ’ αυτή την ιστορία είμαι εγώ. Είσαι κι εσύ. Είμαστε μαζί. Αφηνόμαστε να περιπλανηθούμε παρέα σ’ ό,τι χτίζουμε σε πραγματικό χρόνο, με τη σκέψη που τη μετουσιώνουμε σε λέξεις.\nΒλέπουμε και περπατούμε. Περπατούμε; Πράγματι, βλέπουμε τα δύο πόδια μας να συντονίζονται εναλλάξ και το σώμα μας να κινείται υπάκουα λίγο ή πολύ. Εμείς επιλέγουμε το πόσο. Αλλά απομακρυνόμαστε στ’ αλήθεια;\nΗ μήτρα όλης μας της ύπαρξης είναι το παρελθόν μας, και πυρήνας της το πατρικό μας σπίτι. Μπορεί να ζούμε ακόμα εκεί, ή να έχουμε μετακομίσει σε άλλο σπίτι ή άλλη πόλη. Στην πραγματικότητα δεν αλλάζει κάτι, παραμένουμε εκεί. Οι ρίζες μας είναι εκεί θαμμένες κι απλά μας δίνουν περιθώριο να απομακρυνόμαστε - σαν ένας δεμένος σκύλος που του αφήνει μπόλικο αέρα κίνησης ένα γενναιόδωρο λουρί.\nΤα πόδια μας κινούνται ξανά εναλλάξ, μα, αντί να μας πάνε μπροστά, αυτή τη φορά μας πάνε προς τα πίσω. Ακολουθούμε τις ρίζες μας. Απ’ τις πρόσφατες γνώριμες εικόνες μας γλιστρούμε σ’ εκείνες που είναι λες κι από πάντα είχαν εντυπωθεί μέσα μας. Κατά ένα μέρος, καθώς «ό,τι αφήνουμε, μας αφήνει». Αφήσαμε πίσω μας αυτά τα μέρη κι εκείνα δεν περίμεναν να γυρίσουμε για ν’ αλλάξουν. Παραμένουν γνώριμα, γιατί εκεί ζήσαμε, μεγαλώσαμε, ερωτευτήκαμε, πικραθήκαμε, ονειροπολήσαμε, κλάψαμε… Αλλά η πατίνα τού χρόνου αλλοίωσε το τοπίο.\nΜες σ’ αυτό το αλλοιωμένο τοπίο είναι και το σπίτι μας. Αποσυντιθέμενο κι αυτό. Σκουριασμένα πορτοπαράθυρα, φαγωμένοι σοβάδες, αλυσίδα με περασμένο λουκέτο στην πόρτα. Στάζει μοναξιά κι εγκατάλειψη χάσκοντας έτσι, σαν ανοιχτό στόμα νεκρού που μάταια προσπαθεί να βγάλει φωνή πια.\nΑφήνουμε όλο το βάρος μας ν’ ακουμπήσει στο πεζούλι ενόσω κοιτάμε τα κλειστά παράθυρα, γιατί νιώθουμε σαν καρφίτσα που τη τραβάει η γη - μαγνήτης. Το φορτίο μας είναι ανυπόφορα ασήκωτο. Το παράθυρο ανοίγει και προβάλει το πρόσωπο της μαμάς. Η πόρτα ανοίγει κι ο μικρός μας εαυτός ξεχύνεται με ορμή βαστώντας τη μπάλα. Ένα «να προσέχεις» και «να γυρίσεις πριν νυχτώσει» ακούγεται προστατευτικά απ' τα αγαπημένα χείλη. Οι διάφορες ηλικίες, οι διάφοροι ρόλοι και τα συμπλέγματά μας μπερδεύονται μεταξύ τους. Σκέψεις και συναισθήματα δεν δαμάζονται, τρέχουν στους δρόμους τής ψυχής μας και φτάνουν στα φρεάτια των ματιών μας, όπου ξεχύνονται δάκρυα ποτισμένα πόνο, νοσταλγία κι ανομολόγητα, σκονισμένα φορτία που κουβαλούσαμε και κρύβαμε καιρό μέσα μας. Το σπίτι βρυχάται, η μαμά έχει πεθάνει, εμείς έχουμε την ηλικία τής μαμάς και κλαίμε.\nΜάλλον ήρθε η ώρα να φύγουμε, αλλά δεν ξέρουμε πού να πάμε. Παραπαίουμε ακόμη. Ανθρώπινες φωνές, γέλια και μουσική ακούγονται από ένα στενό. Τα βήματά μας ενστικτωδώς θα μας οδηγήσουν εκεί. Κάποιες φορές το πλημμυρισμένο από συναισθήματα μέσα μας νιώθει την ανάγκη ν' ακουμπήσει κάπου, ή αρκεί να μη νιώθει μόνο του - κι ας στέκει βουβό. Βαδίζουμε ανάμεσα στους πολλούς και στεκόμαστε δίπλα τους, ίσως πάμε ακόμα πιο μπροστά για να παρακολουθήσουμε καλύτερα τα κορίτσια που χορεύουν. Τα μάτια μας απορροφώνται στην κίνησή τους, που εναρμονίζεται με τον ρυθμό που κελαρύζει απ' τα ηχεία. Μια κίνηση θαρρείς από πλαστελίνη· πλάθεται συνεχώς. Ξέρει πότε θα είναι κοφτή, πότε θα μαλακώσει, πότε θα αφεθεί απλά να ρέει στην ακινησία της και πότε απότομα θα δώσει πάλι απ' τον δυναμισμό της. Σκεφτόμαστε πως χορός σημαίνει ζωή, σημαίνει μεταμόρφωση, σημαίνει ελευθερία. Χορεύουμε μαζί τους, νοερά. Η ανάσα μας βγαίνει πιο εύκολα και νιώθουμε ανάλαφροι, σαν πούπουλο που χορεύει στον αέρα.\nΠίσω απ' τα κορίτσια μια κυρία στέκει με το κινητό της και τραβάει στιγμιότυπα.\nΠαίρνει κι εμάς ο φακός της.\nΑυτή ήταν η δική μου συμμετοχή στη «Φωτο-συγγγραφική σκυτάλη»,\nπου διοργανώνει η αγαπημένη μας marypertax.\nΗ έμπνευσή μου βασίστηκε στη φωτογραφία τής Αλεξάνδρας μας.\nΑλεξάνδρα μου, δεν ξέρω εάν έτσι ονειρεύτηκες την ιστορία τής φωτογραφίας σου,\nαλλά ήταν ό,τι καλύτερο μπορούσα να κάνω μ' εκείνη.\nΣου αφιερώνεται ολόκαρδα! ☺\nΤη σκυτάλη παίρνει η maniaspirit, μ' αυτήν εδώ τη φωτογραφία...\nΚαλή έμπνευση, Μάνια μου!


Μέχρι το μεσημέρι της Παρασκευής κανονικά η ηλεκτροδότηση της Χαλκιδικής - ΕΛΛΑΔΑ - XrimaOnline.gr\nΜέχρι το μεσημέρι της Παρασκευής κανονικά η ηλεκτροδότηση της Χαλκιδικής\nΕΛΛΑΔΑ UPD 09:55 12/07/19, 08:56\nΜέχρι το μεσημέρι της Παρασκευής αναμένεται να έχει αποκατασταθεί η ηλεκτροδότηση στις περιοχές της Χαλκιδικής που επλήγησαν την Τετάρτη από τη φονική θεομηνία, όπως ανέφερε ο Κωστής Χατζηδάκης.\nΜιλώντας στο ΣΚΑϊ, ο υπουργός Περιβάλλοντος και Ενέργειας «όπως με έχουν διαβεβαιώσει, λίγο μετά το μεσημέρι θα έχει αντιμετωπιστεί το πρόβλημα, σε όλη την περιοχή».\n«Τις πρώτες ώρες υπάρχει το ενδεχόμενο να έχουμε ρεύμα, να σταματάει και να ξεκινάει ξανά αλλά δρομολογείται. Κάναμε ότι περισσότερο μπορούσαμε, έδωσα κατευθύνσεις στον ΑΔΜΗΕ και τον ΔΕΔΔΗΕ να μεταφέρουν όσα περισσότερα συνεργεία μπορούσαν. Ό,τι ανθρωπίνως μπορούσε να γίνει, έγινε», πρόσθεσε ο κ. Χατζηδάκης.\nΟ πρόεδρος και διευθύνων σύμβουλος του ΑΔΜΗΕ Μάνος Μανουσάκης -που παραμένει στη Χαλκιδική -βρίσκεται σε συνεχή επικοινωνία με τον κ. Χατζηδάκη, τον υπουργό Υποδομών και Μεταφορών Κώστα Καραμανλή και τον γενικό γραμματέα Πολιτικής Προστασίας Νίκο Χαρδαλιά.\n18:13 Άρχισε η δίκη της αποκαλούμενης «φόνισσας του Κορωπίου» σε β' βαθμό\n18:08 ΕΤΕ: Ολοκληρώθηκε η πώληση κόκκινων δανείων 900 εκατ. ευρώ στην Symbol


Γένοβα 2008 - Μέρος Α' - Ortsa.gr\nΓένοβα 2008 – Μέρος Α’\n48ο Salone Nautico Internazionale di Genova\nΜια ξενάγηση στη Μέκκα της θαλασσινής φινέτσας\nΞεναγός σας ο Μάκης Ματιάτος\nΣε συνεργασία με τη Μάρω Παλαιτσάκη & το περιοδικό Captain in Style\nΚαι όμως, υπάρχει παράδεισος, τουλάχιστον για τους φίλους της θάλασσας. Είναι εκεί όπου οι πιστοί συναντιούνται κάθε Οκτώβριο για να αποτίσουν φόρο τιμής στη μεγαλύτερη βιομηχανία σκαφών αναψυχής στον κόσμο.\nΓένοβα, η γενέτειρα του Χριστόφορου Κολόμβου. Μια πόλη που σε κερδίζει όχι αμέσως, αλλά σταδιακά όσο τη γνωρίζεις περισσότερο. Μετά από μερικές επισκέψεις, η Γένοβα σε μαγεύει. Πέρα από το μοναδικό, για τα Ευρωπαϊκά δεδομένα, σαλόνι της, έχει χίλιες άλλες ομορφιές, όπως το μαγευτικό παλιό λιμάνι, που υπήρξε το σταυροδρόμι μεταξύ διαφορετικών ανθρώπων, θρησκειών, πολιτισμών, γλωσσών και διακίνησης εμπορευμάτων. Η ομορφιά της βρίσκεται στην τοποθεσία της, με τα βουνά που την περιτριγυρίζουν, στη μοναδική «κάθετη» δόμησή της, που σκαρφαλώνει από τη θάλασσας στα γύρω βουνά, στα πολυτελή παλάτια και αρχοντικά, στα σοκάκια και τις καμάρες της, στην παλιά μεσαιωνική πόλη, όπου σμίγει το παρελθόν με το παρόν. Περιττό βέβαια είναι να αναφέρουμε τις γαστρονομικές της εκπλήξεις και τοπικές σπεσιαλιτέ, που τουλάχιστον αν κρίνουμε από τους ημέτερους, οι Έλληνες επισκέπτες αναζητούν κάθε βράδυ, μετά το κλείσιμο της έκθεσης.\nΑναμφισβήτητα, η Γένοβα γίνεται κάθε Οκτώβριο το κέντρο της διεθνούς βιομηχανίας σκαφών αναψυχής. Η αναμφίβολα μεγαλύτερη βιομηχανία στον κόσμο, η ιταλική, συγκεντρώνει πάντα το ενδιαφέρον επαγγελματιών και ερασιτεχνών φίλων της θάλασσας και του σκάφους αναψυχής, κυρίως του μεσαίου και μεγαλύτερου σε μέγεθος. Για περίπου δέκα μέρες, η καρδιά του μηχανοκίνητου χτυπά στη γενέτειρα του μεγάλου θαλασσοπόρου, του Κολόμπου. Στο κάλεσμα δεν θα μπορούσαν, βέβαια να αντισταθούν και πάρα πολλοί συμπατριώτες μας, που ξεχνώντας για λίγες μέρες τον Dow Jones, τη Σοφοκλέους και την Lehman Bros, επισκέπτονται τη Γένοβα για το επόμενό τους σκάφος. Δεν πρέπει, άλλωστε να ξεχνάμε πως σε πολλές περιπτώσεις, στις μεγάλες κατηγορίες και μεγέθη, η επένδυση σε ένα σκάφος είναι μερικές φορές πιο προσοδοφόρα ακόμα και από μια πετυχημένη συνεδρίαση του χρηματιστήριου.\nΘα λέγαμε πως σε κανένα άλλο ευρωπαϊκό σαλόνι δεν συναντά κανείς τόσους Έλληνες επισκέπτες, αλλά και επαγγελματίες στο χώρο της θαλάσσιας αναψυχής. H Fiera di Genova, ο επιβλητικός εκθεσιακός χώρος της Piazzale J. F. Kennedy ήταν και φέτος το σημείο αναφοράς για πολλούς Έλληνες, επώνυμους και απλούς φίλους της θάλασσας. Το σκάφος αναψυχής και ειδικότερα το μηχανοκίνητο μεσαίου και μεγάλου μεγέθους είναι η μεγάλη δύναμη της ιταλικής βιομηχανίας. Η ιταλική σχεδίαση, σε συνδυασμό με τη σύγχρονη τεχνολογία και φινέτσα κατασκευής και φινιρίσματος ήταν πάντα η αιχμή του δόρατος για τη δημιουργία της μεγάλης ιταλικής σχολής, την οποία προσπαθούν να μιμηθούν ακόμα και σήμερα πολλά ναυπηγεία εκτός Ιταλίας. Οι ιταλοί, πέρα από το ό,τι ξέρουν να εκτιμούν την καλή κουζίνα και το σικ ντύσιμο, γνωρίζουν πάρα πολύ καλά να σχεδιάζουν και να κατασκευάζουν σκάφη. Η έκθεση της Γένοβας είναι η αδιάσειστη απόδειξη. Από το πιο μικρό φουσκωτό και βαρκάκι μέχρι τα super yachts μπορεί κανείς να διακρίνει την απαράμιλλη ιταλική σφραγίδα και όλοι ξέρουμε καλά πως οι Ιταλοί διαθέτουν αρκετό γούστο, ίσως περισσότερο από οποιανδήποτε άλλη «ράτσα» στον κόσμο. Η σύγχρονη τεχνολογία, που διαθέτει άπλετα η γειτονική μας χώρα, σε συνδυασμό με το έμφυτο ιταλικό γούστο, δίνει αφάνταστα αποτελέσματα. Και πώς να μην είναι έτσι τα πράγματα, αφού ακόμα και οι παράλληλες βιομηχανίες των παρελκομένων έχουν και αυτές τη σφραγίδα made in Italy, προσθέτοντας το κάτι παραπάνω στο τελικό προϊόν, από την πασαρέλα μέχρι το φιλιστρίνι και το παρμπρίζ.\nΦέτος, η μεγάλη fiera της Γένοβας άνοιξε για το κοινό από 4 μέχρι 12 Οκτωβρίου, μεγαλύτερη από ποτέ, προσφέροντας πάνω από εννέα… χιλιόμετρα διαδρόμους περιπάτου δίπλα από τη θάλασσα, 30 μώλους γεμάτους με 600 ελλιμενισμένα σκάφη στο νερό, που σε περίμετρο μώλων ξεπερνούσαν τα 3,5 χιλιόμετρα. Το νέο στοιχείο του εκθεσιακού χώρου ήταν η Pavilion B, ένα νέο κτήριο στη θέση του παλιού, με υπερμοντέρνα αρχιτεκτονική και γυάλινες επιφάνειες, που αντανακλούν τη μαρίνα, τον ουρανό και τη θάλασσα σε μια πανδαισία χρωμάτων και φωτός. Το νέο κτήριο, με συνολικό εμβαδού 20.000 μέτρων, προσφέρει δύο επίπεδα, που επικοινωνούν με κυλιόμενες σκάλες. Το κάτω τμήμα αφιερώθηκε στα μηχανοκίνητα σκάφη μέχρι 16 μέτρα, ενώ το πάνω στα φουσκωτά.\nΑπό πλευράς σκαφών είχαμε φέτος μια περεταίρω αύξηση συγκριτικά με το 2007. 2.500 σκάφη (έναντι 2.300 το 2007) από τα οποία τα 600 έκαναν ντεμπούτο είναι τα στατιστικά της φετινής χρονιάς. Το 43% των σκαφών που εκτέθηκαν ήταν μεγαλύτερα από 10 μέτρα, εκ των οποίων 49 σκάφη ήταν μέχρι 24 μέτρα, ενώ 48 ανήκαν στην κατηγορία των super yachts, με μέγεθος πάνω από 30 μέτρα. Το μεγαλύτερο μηχανοκίνητο της έκθεσης ήταν το Gitana, ένα Baglieto 53 μέτρων και το μεγαλύτερο ιστιοφόρο σκάφος, το Heritage, ένα Perini Navi 45 μέτρων.\nΑπό την πλευρά των ελληνικών συμμετοχών διακρίναμε την Lalizas Marine, που όπως κάθε χρόνο, εδώ και χρόνια έχει μια πάντα καλή παρουσία στο μεγάλο αυτό σαλόνι της Ιταλίας. Φέτος, η ελληνική φίρμα, ανάμεσα στα πολλά προϊόντα που διαθέτει, παρουσίασε το νέο SOLAS «Safelight» για σωσίβια, που «κοτσάρεται» εύκολα στο ατομικό σωσίβιο και ενεργοποιείται αυτόματα μόλις έρθει σε επαφή με το νερό. Χάρη στην μπαταρία λιθίου που διαθέτει, προσφέρει φως 0,75 cd για περισσότερες από οκτώ ώρες συνέχεια και έρχεται με εγγύηση πέντε ετών.\n?λλη μια μεγάλη ελληνική συμμετοχή με πολύ όμορφο περίπτερο ήταν αυτή της K & G Med. Marinas Management, που διαχειρίζονται τις ελληνικές μαρίνες στα Γουβιά της Κέρκυρας, στην Καλαμάτα, στη Λευκάδα και στη Ζέα στον Πειραιά. Όπως είναι γνωστό, οι Ιταλοί κατακλύζουν κάθε καλοκαίρι με σκάφη τα ανατολικά παράλια και όχι μόνο της χώρας μας. Με εξαίρεση τη μαρίνα της Ζέας, όλες οι υπόλοιπες μαρίνες βρίσκονται στο Ιόνιο και φυσικά έχουν την προτίμηση των yachtsmen.\nΜε μεγάλη μας χαρά και ικανοποίηση είδαμε και φέτος μια ακόμα συνεχόμενη ελληνική παρουσία, κρατική αυτή τη φορά. Με πρωτοβουλία του ΕΟΤ Μιλάνου, ο ελληνικός τουρισμός έδωσε για άλλη μια φορά το στίγμα του σε μια μεγάλη διοργάνωση, όπως αυτή της Γένοβας. Η ικανοποίησή μας ήταν ακόμα πιο μεγάλη, γιατί το ελληνικό περίπτερο ήταν όμορφα και εντυπωσιακά σχεδιασμένο και μελετημένο για την περίπτωση. Η Ελλάδα για τους Ιταλούς είναι ένας πολύ δημοφιλής προορισμός και αυτό φάνηκε από το ενδιαφέρον που υπήρχε από τους επισκέπτες.\nΗ ιστορία της ιταλικής βιομηχανίας πέρασε από πολλά στάδια, για να φτάσει σήμερα να είναι αυτή που είναι. Πριν δύο τρεις δεκαετίες περίπου, η οικονομική ύφεση δεν άφησε ανέπαφο το χώρο του σκάφους αναψυχής. Πολλές επιχειρήσεις του κλάδου στην Ιταλία αλλά και στον υπόλοιπο κόσμο, οδηγήθηκαν στη χρεοκοπία. ?λλες πάλι συγχωνεύτηκαν για να επιβιώσουν ή για να δημιουργήσουν εύρωστες συμμαχίες ή ακόμα για να αντιμετωπίσουν πιο ανώδυνα τις δυσκολίες, με σωστό προγραμματισμό, έξυπνο marketing, καλή επιλογή υλικών, όμορφη σχεδίαση και φυσικά τολμηρές επενδύσεις στην τεχνολογία. Το καλό προϊόν, όταν προσφέρεται στη σωστή τιμή, προσελκύει πάντα περισσότερους πελάτες. Και σήμερα, το ιταλικό σκάφος, εκτός του ό,τι είναι απείρως καλύτερο, δεν κοστίζει πλέον τα «τρελά» λεφτά του παρελθόντος. Η ανάπτυξη και άλλων βιομηχανιών στο μηχανοκίνητο σκάφος, όπως αυτές της Αμερικής και της Μεγάλης Βρετανίας υποχρέωσαν τους Ιταλούς να αναθεωρήσουν τη φιλοσοφία τους και να προσγειωθούν, για να υπερασπίσουν το άλλοτε μονοπώλιο, που είχαν πετύχει. Σήμερα, τα ιταλικά σκάφη, σε πολλές περιπτώσεις είναι ανταγωνιστικά, ακόμα και στην τιμή απόκτησης με άλλα σκάφη παραγωγής στην υφήλιο.\nΗ ιταλική βιομηχανία έγινε γνωστή διεθνώς κυρίως από τα «κλασικά» ναυπηγεία της, που ειδικεύονταν στη ναυπήγηση μεγάλων και πολυτελών θαλαμηγών για λογαριασμό γαλαζοαίματων και μεγάλων ονομάτων του διεθνούς jet set. Φίρμες όπως οι Cantieri Navali di Roma, Cantieri Navali di Lavagna, Cantieri Navali di Pisa, Riva, Benetti, Baglieto κ.λπ., για να αναφέρουμε μερικές ιστορικές βεντέτες της εποχής εκείνης, ήταν οι κύριοι «προμηθευτές» προσωπικοτήτων. Αργότερα, με τη διάδοση του GRP σαν υλικό ναυπήγησης, πολλά παραδοσιακά ναυπηγεία, που είχαν ιστορία στα ξύλινα κυρίως σκάφη, πέρασαν στη νέα εποχή και δημιούργησαν ονόματα θρύλους. Τα περισσότερα έχουν φτάσει στις μέρες μας με επιτυχία, όπου ανάλογα με το μέγεθος και τη γκάμα, φαντάζουν στο ιταλικό στερέωμα, είτε μεμονωμένα, είτε με συγχωνεύσεις σε groups, κρατούν τα σκήπτρα της πιο φανταχτερής και «πρεστιζάτης» βιομηχανίας στον κόσμο, από το μικρό open μέχρι την πολυτελή θαλαμηγό.\nΠαράλληλα με τα ναυπηγεία της νέας γενιάς, άλλο ένα παρακλάδι ξεπήδησε για να φτάσει να αποτελεί τη βασική παραγωγή στον κόσμο. Ήταν η εποχή, που τα φουσκωτά σκάφη, τα φοβερά ιταλικά gommoni κέρδιζαν όλο και περισσότερους φανατικούς φίλους. Η αρχή έγινε βέβαια από τους Γάλλους, αλλά οι Ιταλοί ήταν εκείνοι που τα ανέπτυξαν. Σε μερικά μόλις χρόνια, το φουσκωτό σκάφος ξέφυγε από τη συμβατικότητα, απέκτησε πολυεστερική γάστρα και έφτασε να ξεπεράσει σε προτίμηση το αμιγές πολυεστερικό σκάφος. Το φουσκωτό, που και στη χώρα μας έχει κερδίσει ένα μεγάλο κοινό, δημιούργησε πολλούς ένθερμους υποστηρικτές, βοήθησε στο να ξεπηδήσουν πολλές νέες φίρμες και έφτασε σε πολύ υψηλά επίπεδα.\nΟι Ιταλοί είναι παγκοσμίως γνωστοί για τα μηχανοκίνητα σκάφη κατά κύριο λόγω και στη συνέχεια για τα φουσκωτά που παράγουν και εξάγουν, δεν έχουν όμως να επιδείξουν μεγάλη παραγωγή σε ιστιοφόρα, με ελάχιστες εξαιρέσεις. Τα πιο γνωστά σήμερα ναυπηγεία, που έχουν να παρουσιάσουν κάποια σημαντική παραγωγή είναι η Comar, που με μεγαλεπήβολα σχέδια δίνει δείγματα ραγδαίας ανόδου, με στόχο τα μεγάλα μεγέθη και η μεγάλη κυρία Cantiere del Pardo με τα γνωστά μας Grand Soleil. Μια χώρα τόσο προηγμένη στη ναυπήγηση σκαφών αναψυχής είναι παράξενο το γεγονός ότι δεν έχει παραγωγή ιστιοφόρων. Βέβαια, το φαινόμενο αυτό έχει την εξήγησή του. Μια εθνική βιομηχανία «χτίζεται» πάνω στις ανάγκες του κοινού της και στη συνέχεια επεκτείνεται σε εξαγωγές. Σε αντίθεση με τη χώρα μας, οι αποστάσεις μεταξύ των ιταλικών λιμανιών και των μαρίνων είναι μεγάλες, άρα οι ανάγκες των φίλων της θάλασσας ήταν σε ταχύπλοα σκάφη, που θα κάλυπταν αυτές τις αποστάσεις σε λιγότερο χρόνο. Έτσι, η ιστιοπλοΐα κρουαζιέρας δεν είχε την ίδια διάδοση και ανάπτυξη με τη μηχανοκίνηση.\nΑς κάνουμε λοιπόν μια πρώτη γνωριμία με τα νέα μοντέλα της Γένοβας 2008, αρχίζοντας φυσικά από τα μηχανοκίνητα.\nΜηχανοκίνητα (κατά αλφαβητική σειρά)\nΤρία ήταν τα καινούργια Absolute στη Γένοβα.\nΝα ξεκινήσουμε από το Absolute 40, ένα 12μετρο open, για όσους αγαπούν τις γρήγορες κρουαζιέρες. Στυλάτο εσωτερικό, που προσφέρει δύο διπλές καμπίνες, σαλόνι (κοιμίζει δύο άτομα), κουζίνα και δύο τουαλέτες. Έχει ολικό μήκος 12,09 μέτρα και δέχεται δύο Volvo D4 300 DP ή D6 330 DP.\nΣτο ίδιο μήκος κύματος και το μεγαλύτερο αδελφάκι του, το Absolute 43 (μήκος 13,50 μέτρα) που κρατώντας την ίδια διάταξη τόσο στο κατάστρωμα όσο και στο εσωτερικό επωφελούμενο από τη διαφορά του 1,50 μέτρου στο ολικό μήκος, προσφέρει ακόμα περισσότερες ανέσεις. Δέχεται δίδυμους κινητήρες ΙPS 500 ή 600 της Volvo Penta.\nAbsolute 70, ένα 22μετρο open, με πολύ όμορφη σχεδίαση και ανοιγόμενο hard top, που μετατρέπει το κυρίως κατάστρωμα σε ανοιχτό ή κλειστό χώρο. Ο πρυμιός καναπές του cockpit με το τραπέζι που μετατρέπονται σε ξαπλώστρα ηλιοθεραπείας, ακολουθείται από το κυρίως σαλόνι με δύο αντικριστά καθιστικά, την τραπεζαρία με το κρυστάλλινο τραπέζι και το state-of-the-art πιλοτήριο με τα δύο ανεξάρτητα καθίσματα.\nΜεγάλα πλευρικά παράθυρα και παρμπρίζ εξασφαλίζουν απρόσκοπτη θέα για άμεση επαφή με τη θάλασσα και άριστο φωτισμό. Στο accommodation deck οι επιβάτες έχουν στη διάθεσή τους τρεις καμπίνες. Από αυτές η master βρίσκεται στο μέσον, η VIP στην πλώρη και εκείνη με τα δύο μονά κρεβάτια ενδιάμεσα στη δεξιά μπάντα. Όλες είναι εξοπλισμένες με το δικό τους μπάνιο. Οι κινητήρες είναι 4xIPS 600 Volvo Penta.\nΣτη Γένοβα μετά την παρουσίασή του στις Κάννες έκανε την ιταλική πρεμιέρα του το Aicon 58 Fly. Ας αρχίσουμε από το flybridge, που περιλαμβάνει καθιστικό με τραπέζι πρύμα, wet bar, πιλοτήριο με διπλό κάθισμα και μεγάλη ξαπλώστρα ηλιοθεραπείας. Στο main deck το ευρύχωρο cockpit με τον πρυμιό καναπέ, μας οδηγεί στους εσωτερικούς χώρους που χάρη στα μεγάλα παράθυρα της υπερκατασκευής και το παρμπρίζ προσφέρει εξαιρετική φωτεινότητα και άμεση οπτική επαφή με το απέραντο γαλάζιο. Όμορφο σαλόνι με δύο αντικριστούς καναπέδες και στη συνέχεια σε λίγο υπερυψωμένο επίπεδο υπέροχη κουζίνα και άνετη τραπεζαρία υποδέχονται τους επιβάτες. Το πλωριό τμήμα φιλοξενεί ένα άρτια οργανωμένο πιλοτήριο.\nΣτο accommodation deck στη βασική έκδοση υπάρχουν τρεις καμπίνες και μία προαιρετική πληρώματος. Η master βρίσκεται στο μέσον ώστε να εκμεταλλεύεται το μέγιστο πλάτος, αλλά δεν υστερεί σε ανέσεις και η VIP, που είναι τοποθετημένη πλώρα. Διαθέτουν και οι δύο ανεξάρτητα μπάνια. Η τρίτη καμπίνα των επισκεπτών έχει δύο μονά κρεβάτια και τουαλέτα με είσοδο και από το διάδρομο. Με τους κινητήρες Cat C15 των 800 hp η ταχύτητα κρουαζιέρας είναι 25 κόμβοι και η μεγίστη 29.\nΣτη μαρίνα είδαμε ακόμα τα Aicon 72 Open και 85 Fly, ενώ με ιδιαίτερο ενδιαφέρον αναμένεται η παρουσίαση του 82 Open, της ναυαρχίδας του ναυπηγείου στη συγκεκριμένη σειρά, που θα έχει μήκος 25,65 μέτρα, τέσσερις διπλές καμπίνες με ισάριθμα μπάνια και δύο πληρώματος.\nΤο νέο Alfamarine 72, διαθέτει επιθετικές γραμμές και ραφιναρισμένο στυλ. Είναι ένα open 22,30 μέτρων, πιστό στο καινοτόμο πνεύμα του ναυπηγείου. Με δύο κινητήρες των 1500 hp και Arneson drives έχει μεγίστη ταχύτητα 42 κόμβους που φτάνει τους 50 με μεγαλύτερες μηχανές.\nΟ συνδυασμός του ξύλου teak στο κατάστρωμα με το ασημί χρώμα του κύτους και της υπερκατασκευής του δίνει ιδιαίτερη προσωπικότητα. Μεγάλα στρώματα ηλιοθεραπείας πλώρα πρύμα, καθιστικό al fresco, σαλόνι σε ενιαίο χώρο με το cockpit, state-of-the-art πιλοτήριο, κουζίνα, τραπεζαρία, τρεις καμπίνες και μια πληρώματος, όλα με απαράμιλλο ιταλικό γούστο.\nΑzimut – Benetti Group\nΈνας από τους γίγαντες της παγκόσμιας βιομηχανίας είναι το group Azimut-Benetti, στο οποίο εκτός από τα ομώνυμα ναυπηγεία ανήκει και η Gobbi. Aς δούμε τι μας προτείνουν, ξεκινώντας από την Azimut που παρουσίασε δύο νέα μοντέλα στα 70 και 82 πόδια από τη σειρά των flybridge.\nTo Azimut 70 χαρακτηρίζει η απόλυτη αρμονία και ισορροπία των γραμμών του. Ο γνωστός Stefano Righini, ξεπέρασε για άλλη μια φορά τον εαυτό του, σχεδιάζοντας ένα πραγματικά εντυπωσιακό σκάφος. Το δυνατό σημείο του νέου Azimut είναι το flybridge, μια «βεράντα» 29 τετ. μέτρων πάνω από τη θάλασσα. Το πλωριό τμήμα καταλαμβάνει η ξαπλώστρα ηλιοθεραπείας και το πιλοτήριο, ενώ στο μέσον βρίσκεται το καθιστικό και το wet bar.\nΤο hard top λειτουργεί με ηλεκτρικό μηχανισμό, προσφέρει την απαιτούμενη σκιά, αφήνοντας ακάλυπτο μόνο το πρυμιό κομμάτι με τις chaises longues. Να πούμε ακόμα ότι η προέκταση του upper deck φτάνει μέχρι πρύμα, καλύπτοντας όλο το cockpit, που έχει επιφάνεια 11 τετ. μέτρων. Το κυρίως κατάστρωμα φιλοξενεί την κουζίνα, τους κοινόχρηστους χώρους και το πιλοτήριο. Στο accommodation deck υπάρχουν τέσσερις διπλές καμπίνες με ισάριθμες τουαλέτες και μια διπλή καμπίνα πληρώματος με πρόσβαση από την πλατφόρμα μπάνιου και το μηχανοστάσιο.\nΤο Azimut 82 κινείται στην ίδια φιλοσοφία με το μικρότερο αδελφάκι του, προσφέροντας, όπως είναι φυσικό ακόμα περισσότερες ανέσεις στους επιβάτες του. Στο accommodation deck ξεχωρίζει η σουίτα του ιδιοκτήτη με τα δύο μπάνια, που συμπληρώνεται από τρεις διπλές επιβατών. Στο κυρίως κατάστρωμα φιλοξενούνται το πιλοτήριο, το σαλόνι, η τραπεζαρία και η κουζίνα. Το Azimut 82 με τους Cat C32 των 1675 hp έχει ταχύτητα κρουαζιέρας 27 κόμβους, μεγίστη 30 και αυτονομία 400 μίλια.\nH Benetti έχει να επιδείξει μια ιστορία από το 1873. Όπως είναι γνωστό ειδικεύεται στην κατασκευή custom built θαλαμηγών. Στη Γένοβα μαζί με τα Benetti 100 και 145 Blue Vision παρουσιάστηκε το νέο Βenetti 85 hull #3. Πρόκειται για ένα σκάφος εκτοπίσματος με μήκος 25,82 μέτρων, εξοπλισμένο με κινητήρες Cat C15 Acert των 853 hp. Η σχεδίαση του εξωτερικού έχει γίνει από το Stefano Righini, ενώ το εσωτερικό επιμελήθηκαν ο Francois Zuretti (για τους χώρους των επιβατών) και η Benetti. Διαθέτει σουίτα για τον ιδιοκτήτη στο κυρίως κατάστρωμα, και τρεις καμπίνες για τους φιλοξενούμενους στο accommodation deck.\nΤέσσερα νέα Atlantis λανσάρησε η Gobbi, για τους φίλους των σπορτίβικων open. Το μεγαλύτερο είναι το 54, με εργονομικό κατάστρωμα, άνετο εσωτερικό με καθιστικό, το οποίο γίνεται διπλό κρεβάτι, τρεις διπλές καμπίνες και δύο τουαλέτες. Έχει ολικό μήκος 16,68 μέτρα και μηχανές Volvo D12 800 2×775 hp.\nΤο Atlantis 50×4 δίνει τη δυνατότητα των ανοικτών ή κλειστών χώρων στο κυρίως κατάστρωμα και προσφέρεται σε δύο εκδόσεις, με δύο ή τρεις καμπίνες. Έχει μήκος 15,56 μέτρα και για τη μηχανοκίνησή του φροντίζει η Volvo με τους IPS 600 των 435 hp.\nAtlantis 42 HT. Στο κυρίως κατάστρωμα υπάρχουν δύο επιλογές: μεγάλο στρώμα ηλιοθεραπείας πρύμα που στη συνέχειά του σχηματίζει μια ντινέτα ή δύο ημικυκλικά καθιστικά, ένα πρύμα και ένα στο μέσον. Το εσωτερικό του απαρτίζουν το σαλόνι με την κουζίνα, η καμπίνα με το διπλό κρεβάτι πλώρα, η πρυμιά με δύο μονές κουκέτες και οι δύο τουαλέτες. Έχει ολικό μήκος 12,54 μέτρα και οι μηχανές του είναι Volvo Penta από 2×300 hp έως 2×370 hp.\nTo 425 sc HT φέρει τα γονίδια της οικογένειας των Atlantis. Ευρύχωρο σαλόνι με κουζίνα σε ενιαίο χώρο, δύο μεγάλες διπλές καμπίνες πλώρα και πρύμα (η πρυμιά καταλαμβάνει όλο το πλάτος) και δύο τουαλέτες δίνουν την εικόνα της εσωτερικής διαρρύθμισης. Στο εξωτερικό υπάρχει ξαπλώστρα ηλιοθεραπείας πρύμα και ημικυκλικός καναπές με τραπέζι. Το ολικό του μήκος είναι 13,70 μέτρα και οι κινητήρες Volvo Penta από 2×300 hp έως 2×370 hp.\nMε έξι μοντέλα στη μαρίνα και την αναγγελία δύο νέων που θα παρουσιαστούν τους επόμενους μήνες, συμμετείχε στο σαλόνι η Baia, το ναπολιτάνικο ναυπηγείο που απευθύνεται στους φίλους των open και των υψηλών επιδόσεων. Στη μαρίνα είδαμε τα ήδη γνωστά One 43, Flash 48, Aqua 54, Azzura 63, Italia 70 και Atlantica 78. Το νέο εντυπωσιακό Baia, που έρχεται να ταράξει τα νερά και αναμένεται με ιδιαίτερο ενδιαφέρον είναι το One Hundred με μήκος 31 μέτρων. Φέρνει μια άλλη διάσταση στην έννοια του open με πρωτοποριακή σχεδίαση καταστρώματος, όπου ο χώρος από πρύμη μέχρι πλώρη είναι ενιαίος, δίνοντας έμφαση στο «open air living». Το λεπτό καμπυλωτό παρμπρίζ αφήνει χώρο στην πλώρη, επιτρέποντας τη δημιουργία καθιστικού/τραπεζαρίας, που επικοινωνεί και με τον εσωτερικό χώρο. Πρύμα υπάρχει ένα δεύτερο σαλόνι, ενώ η υπερκατασκευή που καλύπτει το μεσαίο τμήμα του σκάφους με το πιλοτήριο και το εσωτερικό σαλόνι, ανοίγει προς πέντε διευθύνσεις: πλώρα, πρύμα, στις μπάντες και στην οροφή. Το accommodation deck περιλαμβάνει τέσσερις διπλές καμπίνες επισκεπτών και δύο πληρώματος. Ένα πραγματικά εντυπωσιακό mega yacht, που υπόσχεται να μας ταξιδέψει σε άλλη διάσταση.\nΣτο περίπτερο του ναυπηγείου είδαμε επίσης το μοντέλο του νέου Β50. Πρόκειται για την αναβίωση ενός θρύλου της δεκαετίας του Ά80, του αγωνιστικού Β50 με τις πολλές νίκες στο ενεργητικό του, που ήταν σχεδιασμένο σε συνεργασία με τον Don Arrow. H νέα έκδοση θα είναι βεβαίως προσαρμοσμένη στις σύγχρονες τάσεις της αγοράς, για επιδόσεις που ανεβάζουν την αδρεναλίνη, χωρίς εκπτώσεις στις ανέσεις και την πολυτέλεια στη θαλασσινή διαβίωση. Η αύξηση του πλάτους του σκάφους από τα 4,20 στα 4,60 μέτρα προσφέρει τον απαιτούμενο όγκο για εσωτερική διαρρύθμιση, που θα προσφέρει δύο διπλές καμπίνες, μία μονή, σαλόνι για έξι άτομα και κουζίνα. Με σχέση βάρους/ιπποδύναμης από 8-11 kg/hp και μηχανές σε γκάμα από 1600 μέχρι 2700 hp με προπέλες επιφανείας, το B50 υπόσχεται επιδόσεις από 46 μέχρι 54+ κόμβους.\nΤο νέο Canados 76, φανερώνει με την πρώτη ματιά την ταυτότητά του, με τις όμορφες, αρμονικές γραμμές στις οποίες μας έχει συνηθίσει το μεγάλο αυτό ναυπηγείο. Θα μπορούσαμε να πούμε ότι αποτελεί τη μοντέρνα έκδοση του κλασικού στυλ. Περιλαμβάνει τρία καταστρώματα. Εντυπωσιακό το flying bridge για ηλιοθεραπεία, χαλάρωση και απόλαυση της θέας …αφΆ υψηλού.\nΜεγάλοι ανοικτοί χώροι στο κυρίως κατάστρωμα, με υπέροχο φινίρισμα και αξεπέραστη ιταλική καλαισθησία, όπου ο κάθε ιδιοκτήτης έχει τη δυνατότητα να επιλέξει μέσα από μία γκάμα υλικών και ύφους, πάντα με την καθοδήγηση του ναυπηγείου, για να βάλει την προσωπική του σφραγίδα στο σκάφος των ονείρων του. Στο accommodation deck υπάρχουν μία σουίτα και τρεις διπλές καμπίνες με τα ισάριθμα βεβαίως μπάνια και ο ξεχωριστός χώρος του πληρώματος. Το Canados 76 έχει ολικό μήκος 23,50 μέτρα και με κινητήρες των 1550 hp Cat C32 ή Man V12, η ταχύτητα κρουαζιέρας του είναι 27 κόμβοι, η μεγίστη 31 και η αυτονομία του 380 ν.μ.\nΣτο περίπτερό της αλλά και στη μαρίνα η Cranchi ξεναγούσε τους επισκέπτες σε όλο σχεδόν το στόλο της. Οι πέντε νέες της προτάσεις είναι τα Atlantique 43, Endurance 33, Zaffiro 29, Zaffiro 36 HT και Zaffiro 32 HT.\nTo Atlantique 43 από τη σειρά των flybridge, είναι ένα σκάφος νέας γενιάς, αποτέλεσμα εκτεταμένων μελετών και έρευνας. Η σχεδιαστική ομάδα του ναυπηγείου δημιούργησε ένα hull που εκμεταλλεύεται στο έπακρο τα πλεονεκτήματα του IPS της Volvo Penta με τις προπέλες να κοιτάζουν πλώρα, εξασφαλίζοντας καλύτερες επιδόσεις με μικρότερη κατανάλωση. Επιπλέον το joystick της Volvo Penta, κάνει το ρεμετζάρισμα παιχνιδάκι. Οι πλούσιες γραμμές του με τις στρογγυλευμένες επιφάνειες προσφέρουν υπέροχους χώρους τόσο στο flybridge και το cockpit όσο και στο εσωτερικό του με δύο ευρύχωρες διπλές καμπίνες (η πλωριά με διπλό κρεβάτι και η πρυμιά με δύο μονά), δύο τουαλέτες, σαλόνι και κουζίνα. Έχει ολικό μήκος 13,80 μέτρα και οι επιλογές των IPS της Volvo είναι 2×370 hp ή 2×435 hp.\nΑνήκει στη σειρά των Offshore Class και δεν το …κρύβει. Το Endurance 33 με τις ατίθασες γραμμές του είναι ένα σκάφος επιδόσεων, που όμως προσφέρει γενναιόδωρες ανέσεις στους επιβάτες του. Η Ιδιαίτερη έμφαση στη φωτεινότητα του εσωτερικού και η άριστη εργονομία το κάνουν να δείχνει μεγαλύτερο. Κάτω από το κατάστρωμα το πλωριό τμήμα φιλοξενεί το σαλόνι με το τραπέζι, που μετατρέπονται σε διπλό κρεβάτι, πρύμα τη mid cabin και ενδιάμεσα την κουζίνα και το άνετο μπάνιο. Στο εξωτερικό όλα συνηγορούν στην απόλαυση του ήλιου και της θάλασσας. Μεγάλη πλατφόρμα μπάνιου, υπερυψωμένο στρώμα ηλιοθεραπείας, καθιστικό, όμορφο πιλοτήριο με δύο ανεξάρτητα καθίσματα και στρώματα πλώρα, συμπληρώνουν την εικόνα ενός open για δυνατές συγκινήσεις. Ολικό μήκος 10,25 μέτρα και κινητήρες Volvo Penta D4-EVC/DP-H 2×260 ή 2×300 hp.\nTo Zaffiro 29 από την οικογένεια των Master Yacht, αν και επηρεασμένο από το μικρότερο επιτυχημένο αδελφάκι του, το 28, έχει τη δική του ταυτότητα. Η πρόκληση για τους σχεδιαστές ήταν να δημιουργήσουν σε ένα μήκος 9,18 μέτρων και πλάτος 3,24 μέτρων άνετους χώρους χωρίς να θυσιάσουν την αισθητική και τις μοντέρνες γραμμές. Αν κρίνουμε από το αποτέλεσμα ο στόχος επιτεύχθηκε.\nΟι ανέσεις ενός cruiser συνδυάζονται με το «ανήσυχο» σπορτίβικο πνεύμα. Καθιστικό με τραπέζι στο cockpit, chaise longue δίπλα από το πιλοτήριο, στρώμα ηλιοθεραπείας στο πλωριό κατάστρωμα, mid cabin με διπλό κρεβάτι, το κλασικό V της πλώρης που γίνεται κρεβάτι για δύο άτομα, κουζινίτσα και άνετη τουαλέτα για ένα μικρό με μεγάλη προσωπικότητα. Δέχεται κινητήρες βενζίνης ή Diesel από τη Volvo Penta.\nΣτην ίδια κατηγορία των Master Cruiser αλλά με hard top ανήκουν και τα άλλα δύο νέα Zaffiro. To 36 HT αντιπροσωπεύει τη φιλοσοφία της Cranchi, με την προσοχή ακόμα και στην παραμικρή λεπτομέρεια του σκάφους, που κάνει τη διαφορά όχι μόνο στο θέμα της αισθητικής αλλά κυρίως στον τομέα ασφάλειας και ποιότητας. Πρόκειται για ένα οικογενειακό cruiser, που χαρακτηρίζεται από εργονομία, ευρυχωρία, πολυτέλεια και άριστο φινίρισμα με ακριβά υλικά και μοντέρνα αισθητική. Στο εσωτερικό έχουμε στο μέσον το σαλόνι με την κουζίνα, πλώρα την καμπίνα του ιδιοκτήτη τουαλέτα που έχει πρόσβαση και από το σαλόνι και πρύμα τη δεύτερη διπλή καμπίνα. Στο εξωτερικό το άνετο cockpit είναι διαρρυθμισμένο σε δύο επίπεδα. Το Zaffiro 36 έχει ολικό μήκος 11,71 μέτρα και κινητήρες Volvo Penta D4-EVC/DP-H 2×260 ή 2×300 hp.\nΈνα ακόμα ξεχωριστό μοντέλο, είναι το Zaffiro 32 ΗΤ με το πρακτικό hard top από fiberglass που διευκολύνει την τοποθέτηση τέντας αλλά και συνεισφέρει στην εξωτερική του εμφάνιση. Και αυτό διακρίνεται για την άριστη εκμετάλλευση των χώρων πάνω και κάτω από το κατάστρωμα. Διαθέτει όμορφο σαλόνι με καναπέ στη συνέχεια του οποίου πλώρα σχηματίζεται διπλό κρεβάτι, μια καμπίνα πρύμα, ευρύχωρο μπάνιο, κουζίνα, cockpit με καθιστικό και τραπέζι, στρώμα ηλιοθεραπείας και λειτουργικό πιλοτήριο, όλα με τη σφραγίδα ποιότητας της Cranchi. Έχει ολικό μήκος 10,41 μέτρα και κινητήρες Volvo Penta 2×190 hp D3 EVC/DP ή 2×225 hp D4 EVC DP.\nΦέτος συμμετείχε στη Γένοβα με όλο το στόλο της. Στο περίπτερό της στο χερσαίο χώρο είδαμε τα DP 50, 58 και 59 και στο νερό τα μεγαλύτερα 72 και 80. Το νέο της μοντέλο που αναγγέλθηκε στις Κάννες είναι το DP 70, μήκους 21,92 μέτρων, ένα fly νέας γενιάς, που έρχεται να μικρύνει το κενό μεταξύ των flybridge και των open.\nTo project του βασίζεται σε τέσσερις άξονες: προηγμένη σχεδίαση, αυστηρές προδιαγραφές ποιότητας, καινοτομίες και δυνατότητα επέμβασης του κάθε ιδιοκτήτη στη διαμόρφωσή του (customization). Όσον αφορά στο εξωτερικό του θα σταθούμε στη σχεδίαση της πρύμης, όπου το στρώμα ηλιοθεραπείας μετατρέπεται σε καναπέ που βλέπει πρύμα.\nΣε συνδυασμό με τα μεγάλα σκαλοπάτια προς την υδραυλική πλατφόρμα μπάνιου το συγκεκριμένο σημείο αποτελεί «μπαλκόνι με θέα» που σε φέρνει πιο κοντά στη θάλασσα. Επίσης στο flybridge το πιλοτήριο είναι τοποθετημένο στο κέντρο και λίγο πιο πρύμα απΆ ότι συνήθως, αφήνοντας χώρο πλώρα για καθιστικό με τραπέζι (μετατρέπεται σε ξαπλώστρα) και πρύμα για στρώματα ηλιοθεραπείας.\nΓια το εσωτερικό υπάρχουν δύο εκδόσεις: τρεις ή τέσσερις διπλές καμπίνες με ισάριθμες τουαλέτες και μία ξεχωριστή για το πλήρωμα μαζί με αποθηκευτικό χώρο. Εκτός από την επιλογή της επίπλωσης και των ταπετσαριών, ο ιδιοκτήτης έχει τη δυνατότητα να επιλέξει αν η master cabin θα τοποθετηθεί πλώρα ή στο μέσον του σκάφους. Με τους κινητήρες Man των 1550 hp η ταχύτητα κρουαζιέρας θα είναι 28 κόμβοι και η μεγίστη 35.\nΑπό το 1999 που ιδρύθηκε η Dominator με σταθερά βήματα κατακτά όλο και μεγαλύτερο κομμάτι της αγοράς των mega yachts. Το νέο μοντέλο του ναυπηγείου από το Fano είναι το μεγαλοπρεπές Dominator 780S σε σχεδίαση της Team 4 Design. Αρμονικές αλλά και επιθετικές γραμμές σε μήκος 24 μέτρων δίνουν μορφή στη έννοια της πολυτέλειας και του ιταλικού design. Με φιλοσοφία custom made, πολύ υψηλά standards κατασκευής και την προηγμένη τεχνολογία του, το νέο 780 απευθύνεται σε μια ιδιαίτερα εκλεκτική πελατεία. Οι χώροι του είναι κατανεμημένοι σε τρία καταστρώματα.\nTo flybridge προεκτείνεται πρύμα καλύπτοντας όλο το cockpit, έχει χώρο για το tender και διαθέτει πιλοτήριο με δύο ανεξάρτητες θέσεις κυβερνήτη-συγκυβερνήτη, ξαπλώστρα ηλιοθεραπείας και καθιστικό με τραπέζι. Στο main deck ξεχωρίζει η σχεδίαση του πλωριού καταστρώματος με το καθιστικό, στη συνέχεια του οποίου σχηματίζεται ένα υπερυψωμένο στρώμα ηλιοθεραπείας. Περνώντας από το cockpit στο εσωτερικό, βρισκόμαστε σε ένα χώρο υψηλής αισθητικής με μοντέρνο ύφος σε λιτές φόρμες. Ένας μεγάλος γωνιακός καναπές στην αριστερή μπάντα συνδυάζεται με τραπέζι και ανάκλιντρο απέναντι, διαμορφώνοντας μια φιλόξενη γωνιά. Στη συνέχεια έχουμε αριστερά την τραπεζαρία και δεξιά την κουζίνα, η εξωτερική πλευρά της οποίας είναι ένα «ντιζαινάτο» μπαρ. Πλώρα και στο μέσον, το πιλοτήριο και αυτό με πολύ προχωρημένη σχεδίαση και δύο ανεξάρτητα καθίσματα. Στο accommodation deck η σουίτα του ιδιοκτήτη βρίσκεται στο κέντρο όπου και το μέγιστο πλάτος, διαθέτει υπέροχο μπάνιο και πλευρικά παράθυρα που «τρέχουν» σε όλο το μήκος της, εξασφαλίζοντας θέα και φωτεινότητα. Οι VIP προσκεκλημένοι φιλοξενούνται στην πλώρη σε καμπίνα ανάλογη του κύρους τους, ενώ δεξιά και αριστερά υπάρχουν δύο καμπίνες με δύο μονά κρεβάτια η καθεμία. Έχουν όλες βεβαίως τις δικές τους τουαλέτες. Πρύμα από το μηχανοστάσιο οι δύο καμπίνες προορίζονται για το πλήρωμα. Για τη μηχανοκίνηση θα επιλέξετε μεταξύ κινητήρων Man ή MTU από 1360 μέχρι 1840 hp commonrail.\nPrevious article Υβριδική τεχνολογία στα σκάφη της Ferretti.\nNext article Το σύστημα τροφοδοσίας της Diesel


Ιερέας εξαίρει τη στάση της "Πρωϊνής"\nη Πρωϊνὴ - 4 Νοεμβρίου 1997\nΙερέας εξαίρει τη στάση της "Πρωϊνής"\nΒΟΣΤΩΝΗ - Του ΑΠΟΣΤΟΛΗ ΖΟΥΠΑΝΙΩΤΗ\nΦωτογραφία: GANP/ΔΗΜΗΤΡΗΣ ΠΑΝΑΓΟΣ\n0 π. Κώστας\nΗ Βοστώνη λόγω των γνωστών προβλημάτων της Θεολογικής Σχολής χαρακτηρίζετο από πολλούς ως ένας καθοριστικός σταθμός της πατριαρχικής περιοδείας στις ΗΠΑ. Όμως, η θερμότατη υποδοχή που επιφυλάχθηκε στον Οικουμενικό Πατριάρχη Βαρθολομαίο, τα ξεκάθαρα μηνύματα που έστειλε στην ομιλία του στη Θεολογική, για το ποιά είναι τα προβλήματα που έχει να αντιμετωπίσει η σχολή και οι θερμές εκδηλώσεις λαού και κλήρου προς τον Αρχιεπίσκοπο Σπυρίδωνα και τον επίσκοπο Μεθόδιο, έδειξαν τη σαφή ετυμηγορία του Ελληνισμού της Νέας Αγγλίας, υπέρ της ενότητας.\nΈνας από τους παράγοντες της Ομογένειας, με τον οποίο συνομιλήσαμε, είναι ο π. Κώστας Κωνσταντίνου, από την κοινότητα της Κοίμησης της Θεοτόκου, του Σόμμερβιλ Μασαχουσέτης.\nΤον συναντήσαμε στο περιθώρειο του προγεύματος των κληρικών και πρεσβυτερών της επισκοπής Βοστώνης, με τον Πατριάρχη Βαρθολομαίο, λίγα λεπτά μετά την εκπληκτική παρουσία του εξάχρονου γιού τον Χριστόφορου, ο οποίος απήγγειλε ένα μεγάλο ποίημα στα ελληνικά και έψαλλε δύο εκκλησιαστικούς ύμνους, αποσπώντας το θαυμασμό τον προκαθήμενου της Ορθοδοξίας.\nΟ π. Κώστας κατάγεται από το χωριό Αναρίτα της Κύπρου. Η σύζυγός του Ευγενία Κωνσταντίνου, είναι η πρόεδρος των πρεσβυτερών της επισκοπής Βοστώνης.\nΘΕΤΙΚΗ Η ΕΠΙΣΚΕΨΗ\nΕΡΩΤΗΣΗ: Ποιές οι εντυπώσεις σας από την επίσκεψη του Πατριάρχη και τις ομιλίες του;\nπ. ΚΩΣΤΑΣ: Η όλη επίσκεψή του στην Αμερική, ήταν ότι καλύτερο μπορούσε να συμβεί στον Ελληνισμό, το έθνος και το γένος μας. Τίποτε άλλο δεν μπορούσε να προβληθεί αυτή τη στιγμή, πιό πολύ από το Οικουμενικό Πατριαρχείο. Σήμερα που ήρθε εδώ, στην επισκοπή Βοστώνης, έδειξε ότι ενδιαφέρεται προσωπικά για τους ιερείς, τις πρεσβυτέρες και τα παιδιά τους. Γιατί, όσα και να πούμε, αυτοί είναι τα θεμέλια και το στήριγμα της Εκκλησίας.\nΤο γεγονός ότι ήλθε κοντά μας, μετά από ένα τόσο δύσκολο πρόγραμμα, μας άκουσε και μας μίλησε, σημαίνει πολλά για μας. Σημαίνει ότι βρήκαμε τον πραγματικό πατέρα μας. Θέλουμε επίσης να τον ευχαριστήσουμε πού έστειλε στην Αμερική τον Αρχιεπίσκοπο Σπυρίδωνα, ο οποίος, μέχρι στιγμής απέδειξε ότι αξίζει πολλά. Η όλη οργάνωση της επίσκεψης, δείχνει ότι ο Αρχιεπίσκοπος, μαζί με τον π. Καρλούτσο και τον επίσκοπό μας, τα προγραμμάτισαν πολύ όμορφα, μέσα στον ένα χρόνο που είχαν στη διάθεσή τους.\nΕΡΩΤΗΣΗ: Άρα, η επίσκεψη του Πατριάρχη ήταν χρήσιμη...\nπ. ΚΩΣΤΑΣ: Η επίσκεψη ήταν πράγματι πολύ χρήσιμη και οπωσδήποτε έπρατταν λάθος όσοι δεν την ήθελαν. Τώρα που έχουμε οργανωθεί καλύτερα, θα μπορέσουμε να αποδώσουμε στο μέλλον περισσότερο.\nΠάντοτε θα υπάρχουν μερικά προβλήματα στην Εκκλησία, τα οποία αγωνιζόμαστε να ξεπερνούμε. Όμως, το γεγονός ότι ο Οικουμενικός Πατριάρχης μας επισκέφθηκε, δείχνει το πόσο μας αγαπά και μας νοιώθει.\nΑλλά και οι συνομιλίες του με τον Κλίντον και άλλα μέλη της κυβέρνησής του, θα βοηθήσουν πολύ.\nΕΡΩΤΗΣΗ: Θα έχει παρομοίως θετικά αποτελέσματα η επίσκεψη και για τη Θεολογική Σχολή:\nπ. ΚΩΣΤΑΣ: Ασφαλώς. Είμαι σίγουρος ότι σε όλα τα επίκαιρα σημεία της Ομογένειας, από την Σχολή μας -που είναι Φάρος του Ελληνισμού- μέχρι τις Εκκλησίες, τους οργανισμούς, τις ομοσπονδίες, τη νεολαία, θα έχουμε θετικές επιπτώσεις. Θα είδατε με πόσο αγάπη και σεβασμό υποδέχθηκε η νεολαία τον Πατριάρχη, στην πόλη Ουότερταουν.\nΕΠΑΙΝΟ ΣΤΗΝ "Π"\nΘέλω επίσης να σας επαινέσω για την καλή δουλειά που κάνετε και για την ανωτερότητα με την οποία καλύπτει η εφημερίδα σας τα εκκλησιαστικά μας θέματα, τα οποία είναι πολύ λεπτά ζητήματα. Έχω δεί στην αρθρογραφία σας πολλά καλά σημεία. Πρέπει όλοι να αλληλοβοηθούμαστε. Όχι να κοιτά ο ένας να ρίχνει τον άλλο κάτω, για να φανεί ότι είναι καλύτερος. Νομίζω ότι η "Πρωϊνή" έχει κάνει πολύ καλή δουλειά κι εμείς οι ιερείς το παραδεχόμαστε, σας συγχαίρουμε και να συνεχίσετε πάντοτε να γράφετε την αλήθεια. Και χαίρομαι που υποστηρίξατε τον Αρχιεπίσκοπό μας.\n0 μικρός Χριστόφορος Κωνσταντίνου απαγγέλει, υπό το βλέμμα του Πατριάρχη Βαρθολομαίου.\nΕΡΩΤΗΣΗ: Ο εξάχρονος γιός σας, μας εντυπωσίασε, όπως άλλωστε και τον Οικουμενικό Πατριάρχη. Μιλείστε μας αν θέλετε γι' αυτόν.\nπ. ΚΩΣΤΑΣ: Επί δεκαπέντε χρόνια, δεν είχαμε παιδί. Μετά από πολλές προσευχές ο Θεός μας ευλόγησε κι αποκτήσαμε αυτό το παιδάκι, που για τρία χρόνια δε μίλαγε. Ούτε μαμά, ούτε μπαμπά. Και φοβόμαστε, αλλά πάλι ευχαριστούσαμε το Θεό που μας το έστειλε.\nΉταν 25η Μαρτίου, όταν είπε το πρώτο του ποίημα. Δυό γραμμές... "Καλύτερη μιάς ώρας ελεύθερη ζωή, παρά σαράντα χρόνια σκλαβιά και φυλακή". Και τον χειροκρότησε όλο το εκκλησίασμα. Οπως σας είπα, δεν είχε μιλήσει ποτέ μέχρι τότε.\nΌταν επιστρέψαμε αργότερα στο σπίτι, μας απήγγειλε όλα τα ποιήματα τον σχολείου. Τα ήξερε απ' έξω.\nΚι από τότε δε σταμάτησε. Γνωρίζει περίπου 300 ελληνικά ποιήματα και τραγούδια, γύρω στους πενήντα ύμνους. Το μυαλό του είναι σαν "κομπιουτεράκι". Γνωρίζει ακόμη και τα ποιήματα των άλλων παιδιών.\nΌπως ακούσατε, ο Πατριάρχης μας τον έχει καθορίσει ως "διάδοχό" του.\nΕΡΩΤΗΣΗ: Μόνο στα ελληνικά, ή μιά και την αγγλική;\nπ. ΚΩΣΤΑΣ: Ελληνικά, αλλά τώρα άρχισε και την αγγλική γλώσσα.\n[ η Πρωϊνὴ - 4 Νοεμβρίου 1997 - σσ. 1 και 5 ]


Είμαστε κολλημένοι στον Ιανουάριο του ’15 - Γρηγόρης Ψαριανός - Grigoris Psarianos\nΕίμαστε κολλημένοι στον Ιανουάριο του ’15\n1 Μαρτίου 2017 /in Δελτία Τύπου, Δημόσιος Λόγος /by Σοφία Πούλου\nαλλά με πάνω από 100 αριστερά δις επιπλέον, στην πλάτη\nΣτην σημερινή του, όπως κάθε βδομάδα, συμμετοχή στην εκπομπή των Μ.Προβατά και Ν.Παπαδόπουλου «Ταπί και Ψύχραιμοι» στον Ρ/Σ ΒΗΜΑ FM, ο Βουλευτής Β΄Αθηνών με το ΠΟΤΑΜΙ Γρηγόρης Ψαριανός, αναφερόμενος μεταξύ άλλων στον πρώην πρόεδρο της Δημάρ Φώτη Κουβέλη και στις πρόσφατες δηλώσεις του, είπε χαρακτηριστικά:\n«Η δεύτερη δήλωση του Κουβέλη που διαψεύδει πως, όντας πρόεδρος της ΔΗΜΑΡ, ψήφισε ΣΥΡΙΖΑ, είναι ακόμα χειρότερη από την πρώτη, δεδομένου ότι η μία ήταν αυθόρμητη, ενώ η δεύτερη κατόπιν …ωρίμου σκέψεως!\nΌσον αφορά το 2014, ήταν συμφωνημένη η υποψηφιότητά του για την προεδρία της Δημοκρατίας, και το ξέρει πολύς κόσμος, απ’ όλες τις πλευρές, ξέρανε ότι είχε κλείσει και μάλιστα, κατά κάποιον τρόπο, αυτοπροτάθηκε!\nΗ πρώτη πρόταση ήταν για πρωθυπουργός το Μάιο του ’12 στις πρώτες εκλογές. Είπε όχι, ούτε συμμετοχή σε κυβέρνηση ούτε τίποτα. Και ξαναπήγαμε σε εκλογές, με σύνθημα “εντολή για λύση”, όπου αποφάσισε να μπει η ΔΗΜΑΡ στην τρικομματική κυβέρνηση. Κι ενώ είχε γίνει διαπραγμάτευση και είχαν συμφωνηθεί όλα, έφυγε δήθεν λόγω ΕΡΤ και μετά το ένα έφερνε το άλλο. Λάθος επιλογές συνεχώς! Υπάρχουν κι άλλα, του τύπου “όχι, ποτέ δεν είπα αυτό το πράγμα” ενώ εσύ ήσουν μπροστά και το είχες ακούσει με τ’ αυτιά σου! Και φτάνεις να λες: “μήπως είναι παθολογικό του ή μήπως είμαι εγώ ηλίθιος, μήπως δεν άκουσα καλά;”. Είναι πολλοί οι άνθρωποι που μπορεί να σε απογοητεύσουν. Όμως, η περίπτωση Κουβέλη είναι μοναδική. Κατέρρευσαν όλα.\nΑργότερα, στην πρόταση για Σταύρο Δήμα Πρόεδρο της Δημοκρατίας, παίρνει απόφαση και δεσμεύει τους 11 εναπομείναντες βουλευτές του να μην ψηφίσουν. Λείπανε 10 για να εκλεγεί Πρόεδρος, και στη ΔΗΜΑΡ ήταν 11 βουλευτές με ονοματεπώνυμα, που έχουν κι αυτοί ευθύνη, δεν είναι μόνο ο Φώτης. Έτσι πέσαμε στον γκρεμό.\nΚαι είμαστε ακόμα στον Ιανουάριο του ’15, δεν έχει αλλάξει τίποτα. Απλώς είμαστε με πάνω από εκατό “πρωτηφορααριστερά” δισεκατομμύρια επιπλέον στην πλάτη και με κάνα δυο “Ιφιγένειες” τύπου Βαρουφάκη. Τώρα περιμένουμε την κωμική τραγωδία, τον Ευκλείδη εν Αυλίδι»\nTags: vima fm, ΒΗΜΑ FM, Φώτης Κουβέλης\nhttps://i2.wp.com/www.psarianos.eu/wp-content/uploads/2017/02/16593787_1842137509398134_1745667675_o.jpg?fit=1500%2C844&ssl=1 844 1500 Σοφία Πούλου https://www.psarianos.eu/wp-content/uploads/2015/09/logo.png Σοφία Πούλου2017-03-01 15:18:312017-03-07 15:17:07Είμαστε κολλημένοι στον Ιανουάριο του ’15\nΜεταρρυθμίσεις δεν είναι οι περικοπές μισθών... Απεχθάνεται την Ευρώπη αυτή η κυβέρνηση


Το περιοδικό Τεφλόν παρουσιάζει μια εκδήλωση αφιερωμένη στη σύγχρονη γυναικεία αραβο-αμερικανική ποίηση:\nΠαρασκευή 24 Ιουνίου 2016 και ώρα 8μμ\nστο Αρχείο 71, Ζωσιμάδων & Καλλιδρομίου, Εξάρχεια\nΚατάγονται από την ελιά, την πικροδάφνη, το αμύγδαλο και το σύκο. Κουβαλούν τη σκόνη του ταξιδιώτη στα μαντίλια τους. Μιλάνε τη γλώσσα των βασιλισσών. Αρνούνται να χορέψουν στους ρυθμούς των πολεμικών τυμπάνων. Αγαπάνε σαν να δένουν σκοινί, μετρώντας το πάτωμα από το ταβάνι. Διηγούνται ιστορίες για τους νεκρούς που γυρίζουν σπίτι με τα πόδια. Ξέρουν καλά πως ο Απρίλης φτιάχτηκε για μάχη, ο Μάης για ταφή. Γίνονται μάρτυρες των πληγωμένων φωνών που αλλιώς θα έμεναν ατραγούδιστες. Επιτίθενται με λέξεις στον σεξισμό, τον ρατσισμό και τον μιλιταρισμό. Είναι Αραβίδες Ντίβες.\nΑναρτήθηκε από κοκκινη κισσα στις 12:41 μ.μ.


Στην εκπόνηση του Σχεδίου Φόρτισης Ηλεκτρικών Οχημάτων προχωρά ο Δήμος Αλεξανδρούπολης - ΜΕΘΟΡΙΟΣ\nΣτην εκπόνηση του Σχεδίου Φόρτισης Ηλεκτρικών Οχημάτων προχωρά ο Δήμος Αλεξανδρούπολης\nΤην εκπόνηση του Σχεδίου Φόρτισης Ηλεκτρικών Οχημάτων (ΣΦΗΟ) υπέγραψε ο Δήμαρχος Αλεξανδρούπολης Γιάννης Ζαμπούκης με τον ανάδοχο – μελετητή, παρουσία του Αντιδημάρχου Δόμησης και Χωροταξικού Σχεδιασμού Αναστάσιου Σεραφειμίδη.\nΑνάλυση Υφιστάμενης Κατάστασης – Χαρτογράφηση της Περιοχής Παρέμβασης.\nΧωροθέτηση σημείων επαναφόρτισης και θέσεων στάθμευσης Η/Ο – Σενάρια ανάπτυξης δικτύου σημείων επαναφόρτισης Η/Ο.\nΟλοκλήρωση Φακέλου – Εφαρμογή Σχεδίου.\nΦορέας χρηματοδότησης της παρούσας σύμβασης είναι το Πράσινο Ταμείο, ενώ ο χρόνος ολοκλήρωσής της ορίζεται στους τρεις μήνες.\nPrevΠροηγ.ΠΓΝΑ: Άταφος παραμένει ένας άστεγος δημότης Αλεξανδρούπολης στα αζήτητα του νεκροτομείου – Ευθύνες εκατέρωθεν Ρούφου-Ζαμπούκη\nΕπομ.Επίσκεψη Θεοδωρικάκου στον Έβρο – Ανακοίνωσε την πρόληψη 250 νέων συνοριοφυλάκωνNext


Άνοιξε το νέο εργοστάσιο της OMEGA | Επιχειρήσεις | ANT1 News\nΟικονομία /ΕπιχειρήσειςΔημοσίευση: 06 Νοεμβρίου 2017 23:48\nΆνοιξε το νέο εργοστάσιο της OMEGA\nΈνα θαύμα της τεχνολογίας το νέο εργοστάσιο στα οποίο θα πραγματοποιούνται όλα τα στάδια της κατασκευής των επώνυμων ρολογιών.\nΣηματοδοτώντας ένα νέο κεφάλαιο στη διάσημη ιστορία της στον τομέα της καινοτομίας και της άριστης κατασκευής, η Ελβετική Μάρκα Ωρολογοποιίας OMEGA άνοιξε επισήμως τις νέες εγκαταστάσεις παραγωγής, δίπλα στην έδρα της Μάρκας, στην πόλη Bienne, της Ελβετίας.\nΕπίτιμοι καλεσμένοι της εκδήλωσης ήταν ο CEO του Swatch Group, Mr. Nick Hayek, ο Πρόεδρος και CEO της OMEGA, Mr. Raynald Aeschlimann, ο επικεφαλής του Ομοσπονδιακού Υπουργείου Οικονομικών, Εκπαίδευσης και Έρευνας (EAER), Mr. Johann N. Schneider-Ammann, καθώς και ο βραβευμένος Ιάπωνας αρχιτέκτονας, Mr. Shigeru Ban.\nΈχοντας εγκατασταθεί για πρώτη φορά σε αυτή την τοποθεσία το 1882, το νέο κτίριο αντιπροσωπεύει την πιο εξελιγμένη μορφή εγκαταστάσεων του κλάδου στη συναρμολόγηση ρολογιών, την εκπαίδευση και τον ποιοτικό έλεγχο, σύμφωνα με το σχετικό δελτίο τύπου.\nΣχεδιασμένο από τον Shigeru Ban, αποτελεί ένα φιλικό προς το περιβάλλον αριστούργημα, που έχει κατασκευαστεί από το βιώσιμο ελβετικό υλικό ερυθρελάτη και διαθέτει ένα πανέξυπνο σύστημα διατήρησης του εσωτερικού κλίματος και της ενέργειας.\nΣτο εσωτερικό του η OMEGA χρησιμοποιεί τους 5 διαθέσιμους ορόφους με τον πιο αποδοτικό τρόπο, συνδυάζοντας την τεχνολογική καινοτομία και την ανθρώπινη τεχνογνωσία, ώστε να επιτευχθεί μια πλήρως εκσυγχρονισμένη διαδικασία κατασκευής.\nΟ Mr. Nick Hayek ανέφερε. «Η OMEGA παράγει ρολόγια σε αυτή την ιστορική τοποθεσία, στο κέντρο της πόλης Biel, από το 1882. Η OMEGA είναι και ήταν πρωτοπόρα στον τομέα της καινοτομίας και της άριστης κατασκευής στην Ελβετική Ωρολογοποιία, καθώς και παγκοσμίως. Η ισχυρή παράδοση που έχει στο να επενδύει σε νέες τεχνολογίες, σε νέες μεθόδους παραγωγής, καθώς και στο εργατικό δυναμικό της, αποδεικνύεται ξανά μέσα από τη δημιουργία αυτού του νέου εκπληκτικού εργοστασίου της OMEGA. Αντικατοπτρίζει την αφοσίωση της Μάρκας στα υψηλά επίπεδα ποιότητας της Ωρολογοποιίας».\nΟ Mr. Raynald Aeschlimann, ανέφερε επίσης τις σκέψεις του λέγοντας: «Φυσικά, δημιουργήσαμε ένα πραγματικά καινοτόμο χώρο εργασίας, αλλά η ουσιαστική αξία αυτού του νέου κτιρίου είναι η αποτελεσματικότητα. Έχουμε πλέον τη δυνατότητα να συνδυάζουμε όλες τις διαδικασίες συναρμολόγησης και δοκιμών κάτω από την ίδια στέγη. Αυτό σημαίνει μια πλήρη ενοποίηση της εργασίας, που θα βοηθήσει την OMEGA να γίνει πολύ πιο παραγωγική και δυναμική.»\nΌλα τα στάδια, συμπεριλαμβανομένων των T2 (συναρμολόγηση ρολογιών), T3 (μπρασελέ) και T4 (αποστολή), καθώς και των αποθεμάτων και των logistics, πλέον θα πραγματοποιούνται μέσα στο νέο κτίριο. Επιπροσθέτως, έχει κατασκευαστεί έτσι ώστε να εξυπηρετεί και εκπαιδευτικούς σκοπούς, επιτρέποντας στην OMEGA να διαμορφώνει και να βελτιώνει συνεχώς τις δεξιότητες του προσωπικού της.\nΣτο πυρήνα του κτιρίου, η OMEGA έχει εγκαταστήσει ένα πλήρως αυτοματοποιημένο σύστημα αποθήκευσης, που εκτείνεται στους 3 ορόφους του κτιρίου. Θυμίζοντας ταινία επιστημονικής φαντασίας, το πυρίμαχο σύστημα εμπεριέχει περισσότερα από 30.000 κουτιά, γεμάτα με τα απαραίτητα αποθέματα για την παραγωγή των ρολογιών της Μάρκας. Είναι επίσης σημαντικό ότι το νέο κτίριο έχει κατασκευαστεί για να φιλοξενήσει τις διαδικασίες ποιοτικού και τεχνικού ελέγχου της OMEGA, συμπεριλαμβανομένου του ελέγχου από το METAS για την πιστοποίηση των ρολογιών ως Master Chronometers. Μέσα σε αυτό το κτίριο είναι που η OMEGA θα πιστοποιεί τα ρολόγια της με το υψηλότερο επίπεδο ακριβείας, απόδοσης και αντίστασης στον μαγνητισμό, στον κλάδο της Ωρολογοποιίας.\nΜε τα εγκαίνια αυτού του νέου κτιρίου, το μέλλον της OMEGA είναι εδώ. Καθώς μια νέα γενιά καταναλωτών ρολογιών εμφανίζεται στο προσκήνιο, η Μάρκα έχει φέρει πλέον την επανάσταση στις εγκαταστάσεις της και είναι σε ετοιμότητα, ώστε να ανταποκριθεί στις απαιτήσεις τους.\nΕΝΟΤΗΤΕΣ ρολόγια, OMEGA


Βαθύ Κόκκινο | Ας διαλέξει ο καθένας στο νησί ποια Λέσβο θέλει\nΣάββατο, 2 Ιουλίου, 2022 10:44:02\nΕίναι εύκολο να μιλήσεις για τη Μόρια επιλέγοντας να κατηγορήσεις τους φτωχοδιάβολους της προσφυγιάς ή την άλλη πλευρά, όσους δεν καταλαβαίνουν πως δεν φταίει ένα παιδί πέντε χρόνων που πέρασε μέσα από την αγριότητα (των ανθρώπων πάντα και όχι τόσο της θάλασσας) για να καταλήξει στα παραπήγματα του νησιού.\nΚατάγομαι από τη Λέσβο. Η πλειοψηφία του πληθυσμού του νησιού είναι και οι ίδιοι προσφυγικής καταγωγής. Όταν έφτασαν οι παππούδες τους στο νησί (και οι δικοί μου το ίδιο) αντιμετώπισαν την εχθρότητα των ντόπιων. Θυμάμαι τη θεία Χριστίνα που πέθανε 110 χρόνων να διηγείται τη διπλή κόλαση της ζωής της. Όταν έφευγε από τη Μικρά Ασία παιδούλα, αντηχούσαν στα αυτιά της οι ιαχές “γιανγκίν” (φωτιά) και όταν πια έφτασε στη Λέσβο της σωτηρίας, ζούσε με την ακόμη πιο σκληρή λέξη της “παστρικιάς”. Δεν ήταν ιαχή, ήταν ψίθυρος, αλλά ήταν χειρότερη. Βλέπετε οι πρόσφυγες από τη Σμύρνη, έφερναν μαζί τους έναν άλλο πολιτισμό στην Ελλάδα, που μέρος του ήταν και η καθαριότητα. Οι γυναίκες πρόσφυγες που πλένονταν, δε χωρούσε αμφιβολία πως το έκαναν γιατί ήταν πουτάνες και ξελογιάστρες. Από εκεί προέκυψε ο υποτιμητικός χαρακτηρισμός της παστρικιάς.\nΗ μοίρα, ποια μοίρα δηλαδή τα κατορθώματα των ανθρώπων, τα έφεραν έτσι που τα εγγόνια των προσφύγων, πρέπει να επιστρέψουν στην Ιστορία ένα χρέος, αλλά δεν ξέρουν την Ιστορία. Ή της δίνουν μια βολική διάσταση. Έχω ακούσει πολλές φορές το επιχείρημα πως οι Έλληνες δεν ήταν όπως οι άλλοι, ήταν καλοί πρόσφυγες που σέβονταν και κατανοούσαν. Ο πρόσφυγας παντού είναι ο ίδιος. Αναγκάζεται να ζήσει μια ζωή που δε θέλει, προσπαθεί να επιβιώσει και αν απειληθεί η ύπαρξή του, κάνει ό,τι και κάθε άνθρωπος. Γίνεται θηρίο.\nΤώρα για την καλή προσφυγιά των Ελλήνων ας μην μιλήσουμε καλύτερα. Στη Νέα Υόρκη, ακόμη και σήμερα πολλοί αντιλαμβάνονται τη λέξη Έλληνας ως βρισιά, αφού η Ελληνική μαφία του προηγούμενου αιώνα, έκανε αίσχη στις ΗΠΑ. Ένα από τα κατορθώματά της ήταν η εκμετάλλευση μεταναστών ελληνόπουλων που κουβαλούσαν στη Νέα Υόρκη για να βρουν ένα καλύτερο μέλλον. Τα νοίκιαζαν σε επιχειρηματίες για διάφορες χρήσεις.\nΟι πρόσφυγες είναι παντού οι ίδιοι όπως και η εχθρότητα που αντιμετωπίζουν. Το άγνωστο, το ξένο, ό,τι διαταράσσει την καθημερινότητα, παίρνει τη στάμπα της απειλής. Και λίγο αργότερα της δικαιολογίας. Οι πρόσφυγες φταίνε για όλα, για τις δουλειές που χάνονται, για το μεροκάματο που είναι μικρό, για τα εγκλήματα που γίνονται. Δεν έχει σημασία αν όλα αυτά δεν έχουν πραγματική βάση και κάποια επιστημονικά στοιχεία που να τα αποδεικνύουν. Ούτε κανένας αναρωτιέται αν τα μεγαλύτερα κακά στη ζωή του τα έχει πάθει από Έλληνες (ιδιαίτερα αυτούς που τον κυβερνούν) ή από πρόσφυγες. Θυμάμαι Άκηδες, Γιάννους, κλέφτες και λωποδύτες του λευκού κολάρου που μου έκαναν ζημιά, αλλά όχι πρόσφυγα. Ξέρετε κανένα κανάλι να φωνάζει στα δελτία προσοχή στους Άκηδες; Κανένα. Προτιμούν να δημιουργούν τον αόριστο φόβο για τους πρόσφυγες.\nΌσα συμβαίνουν σήμερα στη Μόρια ήταν θέμα χρόνου να συμβούν. Κοντά 13.000 άνθρωποι είναι φυλακισμένοι στο χειρότερο ίσως στρατόπεδο συγκέντρωσης στον κόσμο σήμερα. Στο εσωτερικό αυτού που κατ ευφημισμό αποκαλείται camp, δημιουργούνται εκτός από άθλιες συνθήκες διαβίωσης και εκμετάλλευση που αγγίζει και τα μικρά παιδιά.\nΈξω από το στρατόπεδο, οι κάτοικοι του νησιού τρομάζουν μπροστά σε αυτό που δημιουργείται, δηλαδή το ένα πέμπτο του πληθυσμού να αποτελείται από ανθρώπους μη ενταγμένους στην κοινωνική πραγματικότητα που ήδη αλλάζει. Δεν έχει σημασία αν αυτό είναι ή μπορεί να γίνει ρατσισμός, αν μετρούν χρωμοσώματα ενώ δεν μπορούν να μετρήσουν πορτοκάλια και θεωρούν πως απειλείται το ελληνικό ISO ή είναι απλώς ηλίθιοι. Σημασία έχει πως δημιουργείται αδιέξοδο. Η ΝΔ, χρησιμοποίησε το μίσος για τους μετανάστες, εξαπατώντας όσους εκπαίδευσε να μισούν για να τους εκμεταλλευτεί εκλογικά. Την ώρα που ο πατριωτισμός της Δεξιάς έχει γίνει κομμάτια από την προπέλα του Oruc Reis, εφευρίσκεται πάλι ο πατριωτισμός του μίσους. Είμαστε τόσο περισσότερο πατριώτες, όσο περισσότερο μισούμε αυτούς που δεν έχουν στον ήλιο μοίρα.\nΟ Μητσοτάκης και το κόμμα του γνωρίζουν πως οι πρόσφυγες δεν μπορούν να απελαθούν, γιατί αυτό προβλέπουν οι διεθνείς συμβάσεις. Δεν μεταφέρονται στην ενδοχώρα για να μη δημιουργηθεί πρόβλημα με την εκλογική πελατεία σε άλλα μέρη. Όσο δε λύνει το πρόβλημα, υποδαυλίζει το μίσος και την ατέρμονη επιθετικότητα για να καταγράφει συμπάθειες. Η βία στους ανθρώπους εμφανίζεται ως αποτελεσματική πολιτική.\nΔηλητηριάζει τον κόσμο, που στα πλαίσια ενός κοινωνικού αυτοματισμού, εκπαιδεύεται ώστε να εντοπίζει ένα εσωτερικό εχθρό για να φταίει. Δεν θα την πληρώσουν οι πρόσφυγες αλλά η χώρα ολόκληρη.\nΟ φασισμός δε χρειάζεται σβάστικες για να ανδρωθεί. Του αρκεί ο φόβος και το μίσος ως δίπολο εξουσιασμού της μάζας. Όσοι συντοπίτες μου μισούν σήμερα, δεν ξέρουν πως υπηρετούν το τέρας, νομίζουν πως κάνουν το χρέος τους. Μερικοί φωνάζουν στους ταλαίπωρους γιατί δεν τόλμησαν να φωνάξουν για όσα έπρεπε και σε αυτούς που έπρεπε. Είναι απλώς θρασύδειλοι.\nΗ Λέσβος δεν είναι όσα θέλουν κάποιοι. Είναι η Σαπφώ, ο Πιττακός, ο Θεόφραστος, ο Θεόφιλος, ο Ελύτης, οι αντάρτες που νίκησαν τους φασίστες και δεν άφησαν τους Άγλλους να κάνουν τη Λέσβο αποικία τους. Η Λέσβος είναι η φωτογραφία με την κυρά Ευστρατία, την κυρά Μιλίτσα και τη συγχωρεμένη Μαρίτσα, να ταϊζουν με το μπιμπερό το μωρό των προσφύγων. Είναι ο παπά Στρατής να δίνει ζωή στους ταλαιπωρημένους ακόμη και την ώρα που η δική του έσβηνε. Ας διαλέξει ο καθένας στο νησί ποια Λέσβο θέλει.


Αγία Μαρία η Μαγδαληνή: Μια παρεξηγημένη Αγία ή η παλιά τεχνική της συκοφάντησης για την φίμωση της αλήθειας; - ΕΚΚΛΗΣΙΑ ONLINE\nΠαρασκευή, 22 Ιουλίου 2016 11:55\nΑρχική » ΑΡΧΟΝΤΑΡΙΚΙ » Αγία Μαρία η Μαγδαληνή: Μια παρεξηγημένη Αγία ή η παλιά τεχνική της συκοφάντησης για την φίμωση της αλήθειας;\nΗ πανεύφημος και καλλιπάρθενος αυτή κόρη από τα Μάγδαλα, σύμφωνα με το Ευαγγέλιο, θεραπεύτηκε από τη δαιμονοληψία που τη βασάνιζε από το Σωτήρα Χριστό και έκτοτε τον ακολουθούσε ως πιστή μαθήτρια και ”συνέκδημος” της Θεοτόκου (σύμφωνα με πηγές ήταν συνομήλικες) , διακονώντας τις ανάγκες του ιεραποστολικού έργου του Κυρίου.\nΗ αγάπη, η πίστη και η αφοσίωσή της στο Διδάσκαλο ήταν παραδειγματική. Δεν Τον εγακτέλειψε ούτε όταν Τον είδε κρεμασμένο πάνω στο Σταυρό. Με τόλμη, το πρωί της “μιάς των Σαββάτων” μαζί με τη Θεοτόκο επισκέφθηκαν το μνημείο όπου βρήκαν τον Τάφο άδειο και αντίκρυσαν τον Αναστημένο Χριστό. Η Μαγδαληνή έγινε η πρώτη Ευαγγελίστρια που μετέφερε στους Αποστόλους το μήνυμα της Ανάστασης. Το ίδιο πρωϊνό, σαστισμένη από το θαύμα, επισκέφθηκε και πάλι τον Τάφο, μόνης της, και ξαναείδε τον Διδάσκαλο. Έκτοτε έγινε η πιο θερμή κήρυκας της Ανάστασης άλλωστε την δική της μαρτυρία και εμπειρία για τον Αναστημένο Μεσσία διασώζουν τα ιερά Ευαγγέλια. Ταξίδεψε μέχρι τη Ρώμη όπου κήρυξε μπροστά στον αυτοκράτορα Τίτο το Χριστό και ζήτησε την τιμωρία των σταυρωτών Του. Σε θαύμα της Αγίας Μαγδαληνής εξάλλου οφείλουμε το έθιμο των βαφής των κόκκινων αυγών και τον Αναστάσιμο διαλογικό χαιρετισμό “Χριστός ανέστη” – “Αληθώς ανέστη”.\nΟι ανά τους αιώνες πολέμιοι του Χριστιανισμού προσπαθώντας να γκρεμίσουν το ακλόνητο θεμέλιο της πίστης στην Ανάσταση του Χριστού, επιδόθηκαν σ΄ ένα αδυσώπητο πόλεμο κατά της πρώτης αυτόπτου μάρτυρος του Αναστάντος. Από τους πρώτους χριστιανικούς αιώνες κυκλοφόρησαν ψευδεπίγραφα κείμενα πού ταύτιζαν την Αγία Μαγδαληνή με αμαρτωλές γυναίκες ελευθερίων ηθών, άφηναν υπονοούμενα για ανάρμοστες σχέσεις της με το Διδάσκαλο κτλ. Όλες αυτές οι κακεντρεχείς και διαβολοκίνητες παραδόσεις επέζησαν μέχρι της μέρες μας και συχνά πυκνά ανακυκλώνονται στα ΜΜΕ.\nΗ λογική είναι απλή. Μειώνοντας τη προσωπικότητα της Μαγδαληνής αμέσως μειώνεται και η αυθεντικότητα της μαρτυρίας της για την ανάσταση του Χριστού.\nΣτο Ρωμαιοκαθολικισμό αυτές οι προσπάθειες βρήκαν πρόσφορο έδαφος και πέτυχαν την ταύτιση της Αγίας Μαγδαληνής με την πόρνη που μυράλειψε το Χριστό (βλ. ταινίες για τη ζωή του Χριστού που προβάλλονται κάθε Πάσχα).\nΗ Ορθοδοξία κράτησε την πρώτη Μυροφόρο και Ισαπόστολο Μαγδαληνή στο δυσθεώρητο ύψος που της πρέπει. Την τιμά ως “σεμνή Μαθήτρια του Χριστου”, ως καλλιπάρθενο κόρη και πρώτη Ιεραπόστολο γυναίκα. Στην Ιερά Μονή Σίμωνος Πέτρας του Αγίου Όρους φυλάσσεται το άφθαρτο και θαυματουργό λείψανο της χειρός της.\nΣτο μυαλό των περισσοτέρων ορθοδόξων Χριστιανών η Αγία Μαρία η Μαγδαληνή είναι μία παρεξηγημένη Αγία (βλ. λαϊκές εκφράσεις όπως “μετανοούσα Μαγδαληνή”) παρόλαυτά η θέση της στην Εκκλησία δεν είναι καθόλου υποτιμητική, αντιθέτως ιδιαίτερα ζηλευτή (ας μου επιτραπεί η έκφραση).\nΟ όλος πόλεμος εναντίον της έχει στόχο την συκοφάντηση της Ανάστασης του Χριστού.\nΓι΄ αυτό παρακαλώ, άς τιμούμε την μεγάλη αυτή Αγία όπως της πρέπει, ας μελετήσουμε τον ιεραποστολικό βίο της και προπαντός ας αποκαταστήσουμε ως ορθόδοξοι χριστιανοί, έστω και ο καθένας στον περίγυρό του, την φήμη της πρώτης που είδε τον Αναστημένο Χριστό, γιατί έτσι υπεραμυνόμαστε του θεμελιώδους κεφαλαίου της Εκκλησίας, της Αναστάσεως.\n4 χρόνια πριν ΑΡΧΟΝΤΑΡΙΚΙαγία, ΑΓΙΑ ΜΑΡΙΑ ΜΑΓΔΑΛΗΝΗ, ΑΡΧΙΜΑΝΔΡΙΤΗΣ ΑΡΣΕΝΙΟΣ ΧΑΛΔΑΙΟΠΟΥΛΟΣ, Αρχονταρίκι\nΕξόδιος ακολουθία πατρός Βικεντίου Κουρελάρου στην Ι.Μ. Νεαπόλεως (ΦΩΤΟ)Συνάντηση των αποφοίτων της Εκκλησιαστικής Σχολής Κρήτης (ΦΩΤΟ)\nΤην μνήμη της Αγίας Μεγαλομάρτυρος και ισαποστόλου Μαγδαληνής τιμά η Εκκλησία μας την Τετάρτη 22/7.